Uberan - Euskal Idazleen Elkartea - Angélica Freitasen bi poema\nAngélica Freitasen bi poema\nAmu honetan, Angélica Freitas poeta eta itzultzaile brasildarraren bi poema euskaratu ditugu, biak ere um útero é do tamanho de um punho [umetokia ukabil baten neurrikoa da] liburuan bildutakoak.\nAngélica Freitas poeta eta itzultzaile brasildarra aurkeztu nahi dizuegu amu honetan, eta, horretarako, haren bi poema euskaratu ditugu, biak ere um útero é do tamanho de um punho [umetokia ukabil baten neurrikoa da] liburuan bildutakoak. 2013an argitaratu zuen liburu hori Freitasek. Bigarren argitalpena du, 2007an kaleratu baitzuen Rilke Shake poema-bilduma, eta oraingoz, ez du besterik kaleratu paperean. Edonola ere, modo de usar & co izeneko aldizkari digitala kudeatzen du, Marília Garcia eta Ricardo Domeneckekin batera, non, besteak beste, poeta gaztelania-hiztunen lanak itzultzen baitituzte portugesera.\nZazpi atalek osatzen dute Freitasen liburua, eta aipatzekoa da era askotako erreferentzien ugaritasuna (hala goi-mailakotzat nola behe-mailakotzat jotzen diren kulturaren aipamenak) eta, orobat, “emakumea” hitzaren presentzia. Liburuko bi atal hautatu eta poema bana euskaratu dugu. Kriller17ediciones argitaletxeak gaztelaniaz eta portugesez kaleratutako itzulpena hartu dugu oinarritzat, Paula Abramok apailatu eta itzulitakoa.\nBatetik, "emakumea eraikuntza bat da" atalari izenburua ematen dio poema ekarri dugu, ondo biltzen baitu Freitasek liburu osoan zehar emakumearen izateari buruz adierazten dituen hausnarketa-moduak.\nemakumea eraikuntza bat da\nemakumeak, funtsean, izan behar du\nkolorea baino ez da aldatzen\nni neu, zehazki, emakume bat naiz\nadreiluak agerian dituena\ngizarte bilkuretan neu izaten naiz\nokerren jantzita doana\nkazetaria naizela diot\n(emakumea eraikuntza bat da\nzulo gehiegi dituena\nprentsa arrosa arduratzen da\nprentsa arrosan ez da kakarik aipatzen)\nzu emakumea zara\neta bat-batean bitar eta urdin esnatuko bazina,\neta egun osoa pasako bazenu argia piztu eta itzaltzen?\n(atsegin duzu brasildarra izatea?\nvirginia woolf deitzea?)\nmakillajea, berriz, kamuflajea\nemakume orok du gizonezko gay bat lagun gisa\nbai polita dela lagunak izatea\nlagun guztiek dute gizonezko gay bat lagun gisa\nzeinak emazte bat baitu\nfred astaire deitzen diona\nhona iritsita, berandu da\nfreud kafetegiko psikologoek\nelkarri begiratu eta irribarre egiten dute\nezer ez da aldatuko–\nezer ez da inoiz aldatuko–\nFreitasen poesian toki nabarmena dute teknologiak eta oro har poetikotzat jo ohi ez diren elementuek. Esperimentazioa eta korronte dadaistaren oihartzunak ere nabari ditzakegu, bestalde, “hiru poema, googlen laguntzaz” izeneko atalean. Izenburuak berak adierazten duenez, Freitasek google bilatzailearen laguntzaz osatu ditu poema batzuk, hain justu ere esaldi bat googlen sartuz eta erantzunak bildu eta ordenatuz. Atal horri dagokio jarraian itzuli dugun poema, “emakumeak nahi du” izenekoa.\nemakumeak nahi du\nemakumeak nahi du maitatu dezatela\nemakumeak nahi du tipo aberats bat\nemakumeak nahi du gizon bat konkistatu\nemakumeak nahi du gizon bat\nemakumeak nahi du sexua\nemakumeak nahi du gizonak adina sexu\nemakumeak nahi du sexuaren aurreko prestaketak ahal bezain poliki egin daitezela\nemakumeak nahi du berataz jabetu daitezela\nemakumeak nahi du matxo batek goberna dezala\nemakumeak nahi du ezkondu\nemakumeak nahi du bere senarra izan dadila bere kidea\nemakumeak nahi du zaldun batek zaindu dezala\nemakumeak nahi du bere umea, gizona eta etxea maitatu\nemakumeak nahi du hitz egin eta bikote-harremana analizatu\nemakumeak nahi du hitz egin eta botafogo futbol-taldeak nahi du flamingoren aurkako partida irabazi\nemakumeak nahi du entzun diezaiozula, besterik ez\nemakumeak nahi du hori baino zerbait gehiago; maitasuna nahi du, txera\nemakumeak nahi du segurtasuna\nemakumeak nahi du zure posta elektronikoan sartu\nemakumeak nahi du egonkortasuna eduki\nemakumeak nahi du vodafone\nemakumeak nahi du kreditu-txartel bat eduki\nemakumeak nahi du dena\nemakumeak nahi du baloratu eta errespetatu dezatela\nemakumeak nahi du banandu\nemakumeak nahi du irabazi, erabaki eta gehiago kontsumitu\nemakumeak nahi du bere buruaz beste egin


Prestazio Handiko Trena (AHT) | Kategoriak | Sustrai Erakuntza Fundazioa\nAHT / PHT : txakur berberak, lepoko desberdinak\nes 4 Mar 2021 - Prentsa oharrak, Prestazio Handiko Trena (AHT)\nJoan den otsailaren 11n Diario de Noticias egunkarian María Chivite Nafarroako Gobernuko presidenteari egindako elkarrizketa argitaratu zen. Aste batzuk itxaron dugu, Gobernua sostengatzen duen alderdiren batek edo Chivite andrea buru duen gobernuko alderdi batek AHTren gaiari buruz adierazitakoa zalantzan jar zezan. Isiltasun publikoa eta izugarri argigarria.\nSustrai Erakuntza fundazioak AHTren dirua trantsizio ekosozialera bideratzea eskatzen du\nes 9 Abe 2020 - Prentsa oharrak, Prestazio Handiko Trena (AHT)\nOrain Ardura ekimenak hainbat mobilizazio deitu ditu larunbat honetarako, Abiadura Handiko Trena (AHT) egiteko erabiltzen diren diruak premia sozial larrienetara bideratzea eskatzeko. Orain Ardura hainbat gizarte sektoreak bultzatutako ekimen bat da. Ekimenak gobernuek egiten dituzten gastuak era arrazional batean egitea eskatzen du, krisi soziosanitarioa ahalik eta azkarren konpontzeko. Sustrai Erakuntza fundazioan uste dugu aldarrikapen hori inoiz baino beharrezkoagoa dela.\nAuzitegiek AHT iraungita dagoela erabaki dute, Estatuko eta Nafarroako gobernuek bertan dirua xahutzen jarraitzen duten bitartean\nes 10 Aza 2020 - Audio eta bideo, Prentsa oharrak, Prestazio Handiko Trena (AHT)\nPrestazio Handiko Trena (AHT bezala ezagutzen dena) proiektu zaharkitua da, beste garai batzuetakoa. Adreilua eta hormigoia oinarri dituen garapen-eredu bati erantzuten dio, erabat lotuta dagoena pairatzen ari garen krisi ekologiko eta ekonomiko ikaragarriarekin. Hala ere, gobernu ezberdinek dirua gastatzen jarraitzen dute, dirua hondorik gabeko zulo batera botaz.\nSustrai Erakuntzak egungo trenbidea hobetzeko eta AHTren proiektua bertan behera uzteko eskatu du Nafarroako Parlamentuan\nes 22 Ira 2020 - Prentsa oharrak, Prestazio Handiko Trena (AHT)\nSustrai Erakuntza fundazioak agerraldia egin du Nafarroako Parlamentuan, Nafarroan eraikitzen ari diren Abiadura Handiko Trenak salgaiak garraiatzeko aukerari buruzko txostena azaltzeko (PDF formatuan). Hemen hitzaldiaren laburpen bat, eta Sustrairen eta Arturo Carreño, Altsasuko geltoki-buru ohiaren hizketaldi osoak dituzu. Eta Nafarroako Parlamentu webgunean sesio osoaren bideoa.\nAHTko Zaragoza – Castejon tartea berrabiarazi dute, errentagarritasun faltari kritika ofizialak izan arren\nes 13 Abu 2020 - Prentsa oharrak, Prestazio Handiko Trena (AHT)\nDuela gutxi, Europako Kontuen Epaitegiak edo Erantzukizun Fiskaleko Agintaritza Independenteak AHTaren errentagarritasun ezari egindako kritiken erdian, azpiegitura horren Zaragoza-Castejon zatiaren aurreproiektua jendaurrean jarri da.


"Aniztasunaren kudeaketa demokratikoa Nafarroan: bizikidetza" txostena aurkeztu da\nEusko Ikaskuntzak eta Foru Gobernuak elkarrizketarako eta gogoetarako programa bat bultzatu dute 2019az geroztik, Nafarroako herritarren arteko bizikidetza hobetzeko.\nParte hartzeko, eztabaidatzeko eta herritarrei, gizarte-eragileei eta pertsona adituei irekita, programa bi ardatzen inguruan egituratzen da: aniztasunean elkarrekin bizitzea eta horren kudeaketa demokratikoa, gutxieneko premisa adostuak bilatuz.\nProiektuaren hasierako fasean ikusi zen Nafarroako gizartean zatiketaren eta gatazkaren arrazoi seinalatu bat hizkuntza aniztasunetik datorrela. Hori dela eta, azterketaren bigarren fasea euskara eta sarri horrekin batera gertatzen den identitate nazionalen polarizazioari buruzkoa egitea erabaki zen.\n2020. urtean zehar, hiru partaidetza gune handitan lan egin da: aditu-taldea (bost bilera), gizarte-eragileen mahaia (bi bilera) eta herritarren mahaia. Lortutako emaitzekin, Talde Eragileak txosten bat egin du, jarraitutako prozesuaren deskribapena eta lortu diren ondorioak biltzen dituena. Azpimarratzekoak dira, besteak beste, polarizazio handia dagoela Administrazioak euskararen tratamenduari irtenbideak emateko orduan, eta belaunaldi berriek jarrera irekiagoa dutela identitate-arazoaren, hizkuntzaren eta kultura-aniztasunaren aurrean.\nOtsaileko hilabete honetan Nafarroako Gobernuari aurkeztu zaion txostenean, programak 2021. urtean jarraituko dituen helburuak eta metodologia azaltzen dira.\nNafarroako aniztasunaren kudeaketa demokratikoa proiektua Nafarroako Gobernuaren Bizikidetzarako I. Plan Estrategikoan sartuko da. Plan hori Bizikidetzaren, Bakearen eta Giza Eskubideen Zuzendaritzak sustatu du, eta Nafarroako bizikidetzaren egoerari buruzko azterketarako, ikerketarako eta eztabaidarako hainbat gune sortzea du helburu.


Hauteskundeak | Urola Kostako Hitza\nGordailua | Hauteskundeak Atal honetarako RSS jarioa\nZarauzko PSE-EEk primarioak egingo ditu alkategaia aukeratzekoBy Urola Kostako Hitza on 2014/10/31 in Hauteskundeak, Politika Gloria Vazquez aurkeztu da gaur alkategai izateko. PSE-EEk prozesu bat abiatuko du alderdi barruan datozen udal hauteskundeetan alderdi sozialista ordezkatuko duen hautagaia aukeratzeko. Azaroaren 20an egingo dituzte hauteskunde horiek, eta azaroaren 22an jakingo dute zein den alkatetzara aurkeztuko duten behin betiko PSE-EEko hautagaia. Oraingoz Vazquez aurkeztu da primarioetara. Adierazi du “Zarautzen alde lan egin nahi” [...]\n39 proposamenen artean erabaki beharko da botoa ematerakoanBy Urola Kostako Hitza on 2014/05/15 in Hauteskundeak, Laguntzaileak, Politika Datorren astean, igandean izango dira Europako Parlamentua aukeratzeko hauteskundeak; bai behintzat Espainiako estatuan. Izan ere, herrialde batzuetan ostiralean bozkatuko dute, eta beste batzuei larunbatean tokatuko zaie botoa ematea. Kontuak kontu, hemen badago non aukeratu. 39 proposamen edo zerrenda aurkeztu dituzte era guztietako alderdiek. Urola Kostako bizilagunak ere badaude zerrenda horietako batzuetan. Azpimarragarriena Josu Juaristi azkoitiarraren [...]\nJuanjo Alvarez: «Estatuei protagonismoa gutxitu behar zaie Batasunean»By Onintza Lete Arrieta on 2014/05/15 in Hauteskundeak, Politika Juanjo Alvarezek (Zumaia, 1964) ez du askorik sinesten Europako Parlamentuan. Bai, ordea, Europan, benetako batasun batean. Horregatik, «askorako balio ez badu ere», maiatzaren 25ean botoa emango du Europako hauteskundeetan. «Arduratsu jokatuta lasai geldituko naiz, eta gero nire iritzia ematen jarraituko dut, eta aldaketak eskatzen». Badaki zerbait gaiaz. Ez alferrik, Europako Kontseiluan aholkularia da zuzenbideko arlo [...]\nHerritarren «konfidantza» eskertu du Azkoitiko EAJkBy Azkoitiko Hitza on 2012/10/24 in Hauteskundeak, Politika Azkoitiko EAJ-PNVk alderdiarengan «konfiantza» izan duten azkoitiarrei eskerrak eman dizkie, joan zen igandeko Eusko Legebiltzarrerako hauteskundeetan izan zituzten emaitzengatik. «Eskerrik asko zuen konpromisoagatik, zuen parte hartzeagatik. Orain …\n“Gobernu koaliziorik gabe gobernatzeko aukera badugu”By Zestoako Hitza on 2012/10/23 in Hauteskundeak EAJko legebiltzarkidea izango da Maria Eugenia Arrizabalaga (Zumaia, 1967) beste behin. Igandeko emaitzekin «pozik» da, hiru arrazoigatik: «Erkidego mailan irabazi egin dugulako, Eusko Legebiltzarrak gehiengo abertzalea izango duelako, eta Gipuzkoan Bildurekiko aldea asko txikitu dugulako». Hemendik aurrerako pausoez hitz egin dio egunkari honi. Itunei buruz hitz egiteko unea iritsi da. Zer asmo ditu EAJk? Kanpaina osoan zehar esan dugu gure asmoa irabaztea zela, gobernuko koaliziorik behar ez izateko adina tarterekin. Eta emaitzak bere horretan ikusita, hori posible dela iruditzen zait. Horrek ez du esan nahi ditugun erronkei aurre egiteko hitzarmen edo itunik beharko ez dugunik. Ahal diren zabalenak eta konpromiso handienarekin beharko ditugu, bi erronka nagusi baititugu: krisiari aurre egitea, eta bakea eta normalizazio politikoa lortzea. Eta ez dira ondo bideratuko ez bada alderdien arteko adostasunekin. Igande gauean Urkulluk ere aipatu zuen «Euskadi denen artean eraikitzea» eta «egitasmo politikoak partekatua» izan behar duela. Erkidegoko legebiltzarrak erkidegoko gizartearen pluraltasuna islatzen du, eta krisiari benetan eraginkor ekin behar badiogu, Eusko Jaurlaritzaren ekimen oso tinko eta argia eta ausarta behar da. Baina baita eragile politiko eta sozialen eta gizartearen inplikazioa ere. Eta horrek ezinbestean denekin irtenbideak hitzartzera garamatza. Legebiltzarraren hiru laurdenak abertzaleak dira, eta hori benetan pozgarria da. Baina izatetik harago, egitera pasatu [...]\nBiharko HITZA-n hauteskundeetako emaitzez EAJko eta EH Bilduko hautagaiakBy Urola Kostako Hitza on 2012/10/22 in Hauteskundeak EAJ: “Gobernuko koaliziorik gabe gobernatzeko aukera badugu”. EH Bildu: “Gure lehentasuna preso eta ekonomia gaietan adostasunak aurkitzea da”. Bi alderdietako kideen adierazpenak emaitzen inguruan eta hemendik aurrerako lanari buruz, eta eskualdeko emaitzak eta aurreko urteekin alderaketa.\n“Gipuzkoan hausnarketa egin beharko dugu, gure masa soziala handitzeko”By Urola Kostako Hitza on 2012/10/21 in Hauteskundeak Jose Luis Otamendi EH Bilduko hautagai azpeitiarrak horixe adierazi dio HITZAri gaur gauean. Eusko Legebiltzarrerako hauteskundeetan 21 legebiltzarkide lortu ditu koalizioak. Emaitzen harira, Otamendik zera azpimarratu du: “Balorazioa egiterakoan, kontuan izan behar da ilegalizaioak gaindituta lehenengo aldiz aurkeztu dela ezker aberatzalea aukera berdintasunean”. Azpeitiarrak adierazi du koalizioak “ezkerreko politiken alde, politika sozialen alde, subirautzaren alde [...]\nPatxi Elola: “Ezker politika egiten jarraituko dugu, eta topatuko ditugu bidelagunak”By Zarauzko Hitza on 2012/10/21 in Bestelakoak, Hauteskundeak “Herriak hitz egin du, askatasunez lehen aldiz, eta pozik gaude, nahiz eta emaitzak ez izan gustukoak”, adierazi berri du Patxi Elolak, PSE-EEko hautagaiak eta Zarauzko zinegotziak. “Emaitzak onartu ditugu, beti egin dugun bezala. Pat…\n“Pozik gaude, Gipuzkoan Bildurekiko aldea txikitu dugulako”By Urola Kostako Hitza on 2012/10/21 in Hauteskundeak Maria Eugenia Arrizabalaga EAJko hautagai zumaiarrak HITZAri gaur gauean egindako adierazpenak dira. EAJk irabazi ditu Eusko Legebiltzarrerako hauteskundeak, eta “pozik” agertu da Arrizabalaga. Legebiltzarkidea izango den eskualdeko hautagai bakarra da, eta hiru arrazoi eman ditu pozik egoteko: “Aurrena, erkidego mailan irabazi dugulako. Bigarrenik, legebiltzarrak nagusitasun abertzalea izango duelako. Azkenik, eta oso garrantzitsua, Gipuzkoako emaitzengatik”. Hirugarren [...]\nAzpeitian EH Bildu izan da lehen indarraBy Urola Kostako Hitza on 2012/10/21 in Bestelakoak, Hauteskundeak, Politika Azpeitian zenbatu dituzte Eusko Legebiltzarrerako boto guztiak, eta EH Bilduren aldekoak izan dira gehienak. 3.597 boto eskuratu ditu koalizioak, eta EAJ izan da bigarren indarra, 3.326 botorekin. PSE-EEk, hirugarren indarrak, 368 aldeko boto izan ditu, PPk 190, eta UPDk 25. Aurten 11.064 lagun zeuden erroldatuta, eta %29,72koa izan da abstentzioa; 2009koa baino baxuagoa, orduan boto-emaileen [...]\nTweetstream\tViewing item 1 to 3 (of 3 items) Ostraka posted an update in the group Iruña-Veleia 1 day, 17 hours ago\nOstraka posted an update in the group Iruña-Veleia 1 day, 17 hours ago


Montmartin-en-Graignes - Wikipedia, entziklopedia askea.\nMontmartin-en-Graignes Frantziako udalerria da, Mantxa departamenduan dagoena, Normandia eskualdean. 2013an 543 biztanle zituen.\nCanton of Saint-Jean-de-Daye (en)\n49° 16′ 31″ N, 1° 08′ 48″ W / 49.2753°N,1.1467°W / 49.2753; -1.1467Koordenatuak: 49° 16′ 31″ N, 1° 08′ 48″ W / 49.2753°N,1.1467°W / 49.2753; -1.1467\nIsigny-sur-Mer, Neuilly-la-Forêt, Graignes-Mesnil-Angot, Saint-André-de-Bohon, Saint-Fromond, Saint-Georges-de-Bohon, Saint-Hilaire-Petitville, Saint-Jean-de-Daye, Saint-Pellerin eta Les Veys\n604 (2018ko urtarrilaren 1a)\n2007an Montmartin-en-Graignes udalerrian erroldatutako biztanleak 543 ziren. Familiak 204 ziren, horien artean 44 pertsona bakarrekoak ziren (24 bakarrik bizi ziren gizonak eta 20 bakarrik bizi ziren emakumeak), 68 seme-alabarik gabeko familiak ziren, 64 seme-alabak dituzten bikoteak ziren eta 28 seme-alabak dituzten guraso-bakarreko familiak ziren.\n2007an 261 etxebizitza zeuden, 214 familiaren etxebizitza nagusia ziren, 36 bigarren erresidentzia ziren eta 11 hutsik zeuden. 256 etxeak ziren eta 3 apartamentuak ziren. 214 etxebizitza nagusietatik 180 bere jabearen bizilekua ziren, 31 alokairuan okupaturik zeuden eta 3 doan lagata zeuden; 9 etxek bi gela zituzten, 37 etxek hiru zituzten, 60 etxek lau zituzten eta 108 etxek bost zituzten. 157 etxek euren parking plaza propioa zuten azpian. 98 etxetan ibilgailu bat zegoen eta 100 etxetan bat baino gehiago zituzten.\nMontmartin-en-Graignes udalerriko biztanleria-piramidea 2009an .\n2007an lan egiteko adina zuten pertsonak 325 ziren, horien artean 237 aktiboak ziren eta 88 inaktiboak ziren. 237 pertsona aktiboetatik 225 lanean zeuden (129 gizon eta 96 emakume) eta 12 langabezian zeuden (3 gizon eta 9 emakume). 88 pertsona inaktiboetatik 32 erretiraturik zeuden, 26 ikasten zeuden eta 30 "bestelako inaktibo" gisa sailkaturik zeuden.\n2009an Montmartin-en-Graignes udalerrian 214 unitate fiskal zeuden, 542 pertsonek osaturik. Pertsona bakoitzeko diru-sarrera fiskalaren mediana urteko 15.129 euro zen.\n2007an zeuden 19 komertzioetatik, 1 janari enpresa zen, 8 eraikuntza enpresak ziren, 2 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 4 zerbitzu enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 7 zerbitzu publikoetatik, 1 igeltseroa zen, 2 zurginak, 3 iturginak eta 1 jatetxe.\n2000. urtean Montmartin-en-Graignes udalerrian 57 nekazaritza-ustiategi zeuden, 1.827 hektarea erabiltzen.\nSaint-Pellerin (3,4 km)\nNeuilly-la-Forêt (3,5 km)\nLes Veys (3,8 km)\nCatz (4,7 km)\nSaint-Jean-de-Daye (5,2 km)\nLe Mesnil-Véneron (5,6 km)\nIsigny-sur-Mer (5,8 km)\nGraignes-Mesnil-Angot (5,8 km)\nLes Oubeaux (5,9 km)\nAzken aldaketa 13 martxoa 2021(e)an, 16:40(e)tan\nOrriaren azken aldaketa: 13 martxoa 2021, 16:40.


9 oztopoak gaindituz markak hautsiz by steilas sindikatua - Issuu\nยกOztopoak gaindituz, markak hautsiz!\n¡Oztopoak gaindituz, markak hautsiz!\nSARRERA SARRERA Historia irabazleek kontatzen dutela jakina da eta emakumeok bataila guztietan menperatuta izan gara beti, ez soilik gudako batailetan. Horregatik, historia berriz kontatzea premiazkoa da, zehazki gertatu zen bezala kontatzea, emakumeri merezi duten dimentsioa emanez, uko egiten dituen historiako liburuen isiltasunetik ateratzen eta merezi duten izandako protagonismoa emanez.\nJakituria hegemonikoek, diskurtso erlijiosotik zientifikora, emakumeak menpeko izaki bezala irudikatu egin dituzte, mundua interpretatzeko gaitasunik gabe, seme-alabak zaintzeko eta etxean gordeta egoteko jaioak, inongo kezka kultura edo politikorik gabe. Baina pasibotasunera bihurtzeko interesen kontra, emakumeok patriarkatuaren aginduei aurka eginez, askotan gizon baten itzalean edo goitizen bat erabiliz izan bazen, arlo desberdinetan garatu zituzten beren jarduerak. Ezaguera mundura heldu ziren eta kulturarako lan garrantzitsuak utzi zituzten, beren bizitzei zein munduko posizioei zentzua eman zieten beren esperientzietan zein beste jakiteetan oinarritutako emakumezkoen jakituria bildu zuten. Hala ere, nahiz eta gaur egun emakumeok hitza duten eta eszenatokian dauden, ez zaie ikusten. Gutxi badira ere, emakumeok instituzioen, kongresu eta departamenduen buru dira, baina hala ere, ez zaie ikusten. Margotu, idatzi, konposatu, orkestrak zuzentzen dituzte, artea sortzen dute, kirol txapelketa eta jarduera desberdinetan parte hartzen dute eta ez zaie ikusten. Beren izenak isildu egiten dira edo kanonetik baztertzen zaie. Izendatzen ez bazaie ez dira ezer. Emakumeen ikustasuna onartuta dago baldin eta gizonek sortutako kanonen barruan dauden. Horregatik izen horiek guztiak esan eta idatzi egin behar dira ikusgarri jartzeko, izan ez zuten bizitza emateko. Beste urtetako unitatean literaturan, artean edota historian zehar emakumeen ikustasuna landu dugu. Oraingoan kirol mundura dedikatu eta nabarmentzen diren emakumeengan erreparatu nahi dugu. Maskulinizatuta dagoen beste esparru bat non emakumeen presentzia, profesional nahiz ikusle bezala, oso txikia den. Ibone Belaustegigoitia, Amaia Andrés, Igone Arribas, Ainhoa Artolazabal, Mirian Bravo, Cristina Castro, Maialen Chorraut, Paricia Elorza, Erdoitza Goikoetxea, Rita Maria Oraá, Eli Pinedo, Zuriñe Rodriguez, Joane Somarriba, Maider Unda, Rocio Ybarra, Maite Zuñiga,… Emakume horiek guztiak olinpikoak izan dira, haietako batzuk ere urrezko dominaren garaileak eta beren izenak oso leku gutxi izan dute komunikabideetan. Ikusgai jartzea beraiekin dugun nolabaiteko zorra da, baita gure ikasleekin ere neskek esparru honetan ere erreferenterik ez dutelako.\nABIAPUNTUA Abiapuntu giza STEILASen kartela proposatzen dugu.\nHELBURU DIDAKTIKOAK • Ogibide eta aktibitate desberdinetan eta kirolean bereziki, emakumeen presentzia eta jokatzen duten paperari buruz gogoeta egitea, beren ikusezintasuna, egoera eta estereotipo desberdinak aztertuz, ikasleriak norberaren garapenean zein jendartean orokorrean eta emakumeengan bereziki, berdintasun erreala lortzeko duten eraginaz ohartzeko.\nHELBURU DIDAKTIKOAK • Presentzia hori baldintzatzen duten faktore desberdinei buruz hausnartzea. • Jendartearen eraginaz zein estereotipoak aztertzea, bakoitzaren alde baikor eta ezkorrak azaleratuz, gizon eta emakumeen arteko berdintasuna lortzeko. • Emakume eta gizonen arteko berdintasuna lortzeko existitzen diren oztopoaz aztertzea, haietaz ohartzeko eta kontra borrokatu ahal izateko. • Orain arte eman diren lorpen zein hobekuntzaz ohartzea, positiboki baloratuz, atzerapenak ekiditeko. • Ikasleen auto-estimua era aktiboan sustatzea, beraien garapen psikosoziala indartuz, erabakiak hartzeko gaitasuna izateko. • Gaitasun sozialak landu (bai/ez esan argudiatu, eskatu, nahia adierazi …), horretarako behar diren egoerak eskainiz, libre izaten bizitzen ikasteko.\nOINARRIZKO GAITASUNAK • Gizarterako eta hiritartasunerako gaitasuna. • Hizkuntza komunikaziorako gaitasuna. • Norberaren autonomiarako eta ekimenerako gaitasuna • Informazioa tratatzeko eta teknologia digitala erabiltzeko gaitasuna\nEDUKIAK • Kirol desberdinak • Pelikula eta bideo desberdinen ikuskapena • Informazioaren bilaketa selektiboa. • Adostasunetara iristeko prozeduren garapena. • Giza garapenerako orokorrean eta kirolean bereziki gizonen eta emakumeen ekarpenen azterketa. • Emakumeen egoerei buruzko sentsibilizazioa. • Elkar lanerako eta lankidetzarako jarrera. • Hainbat gaitasun sozial. • Irizpide kritikoz jokatzeko ahalmena. • Emakumeei egokitzen zaizkien rolak. • Berdintasunezko harremanak ezartzea.\n• Ogibide, aktibitate eta kirol desberdinak aztertzea emakumeen presentziaz kontzientzia hartzeko.\nJARDUERAK GAIAREN AURKEZPENA ETA MOTIBAZIOA: Oztopoak gaindituz HAUR, LEHEN ETA BIGARREN HEZKUNTZA Materialak: STEE-EILASeko kartela, arbela. Denbora: 3 saio.\nTaldekatzea: Banaka, talde txikia, talde handia. Lehenengo saioa: Oztopoak. Garapena: 1. Irakasleak STEE-EILASeko kartela erakutsi eta ikasleei ea zer ulertzen duten galdetuko die. (Ideien zaparrada erabil dezakegu dinamika bezala, edo borobilean eserita bururatzen zaiguna banan banan esan …) 2. Ideia nagusiak jasoko dira atentzioa gehien eman duten gauzetan indarra jarriz. (denak emakumeak izatea, ogibide desberdinak islatuta daudela, lasterketa, saltoak, oztopoak..) 3. Bukatzeko atentzioa oztopo-lasterketan jarriko da eta kartelaren esanahian 4. Ondorioak aterako dira: -Zein da oztopoen esanahia? -Eta idatzita dutena? (Historikoki emakume izateak emakume askoren etorkizuna baldintzatu du: norberaren errealizazioa, ogibidea eta giza proiekzioa. Horrek hainbat kasutan bizitza osoa oztopo-lasterketa izango balitz bezala pasatzea suposatu die) - Noizbait sentitu al zara oztopo-lasterketa batean egongo bazina bezala? Bigarren eta hirugarren saioa: Oztopoak gaindituz. Garapena: 1. Irakasleak STEE-EILASeko kartela berriz ikusgai jarriko du eta aurreko saioko ondorioak berreskuratuko ditu. 2. Ikasleei kartelean agertzen diren emakumeen ogibidea edo familia profesionalean pentsatzeko eskatuko die. 3. Taldea 5 taldetan banatuko du eta talde bakoitzari familia profesional baten informazioa bilatzeko eskatuko dio eta batez ere bakoitzean emakumeek jokatu duten papera. (familia profesionalak ondorengoak izan daitezke: ZIENTZIAK: medikuntza, biologia, fisika, teknologia… ARTEAK: zinea, telebista, idazketa, pintura, eskultura… KIROLA, LEGEGINTZA, INGENIERITZAK: arkitektura, eraikuntza, elektrizitatea, mantenamendua… - Ogibide horiei buruz daukaten informazioa - Arlo horietan lana egiten duten gizonezkoen kopurua eta emakumezkoena - Arlo horretan zein urtetan joan zen unibertsitatera lehenengo aldiz? Eta lehenengo emakumea noiz? - Emakume eta gizon esanguratsuak - …\n4. Komunean jarri eta ondorioak aterako dira: - Aktibitatea zaila edo erreza izan al da?, zergatik? - Gizon eta emakumeen arteko desberdintasunik topatu al duzu?, Zeintzuk? - Zure ustez zergatik ematen dira desberdintasun hauek? - Ba al daude gizonezkoen eta emakumezkoen ogibideak? Edo denok lan berdinak egin ditzakegu? - Arreta zerk deitu dizu gehien? Zergatik? - Zure ustez emakumeek oztopo gehiago izan al dute edo al dute?\nHAUR ETA LEHEN HEZKUNTZA KIROLA ETA BERE PROTAGONISTAK Materialak: Horma-iruditako papera, ordenagailua, Internet, arkatza, rotuladoreak, kortxoa Denbora: Hiru saio Taldekatzea: Talde handia, bikoteka. Lehenengo Saioa: Garapena:\n1. Jarduera hasi baino lehen, irakasleak ikasleei kiroletarako prentsa eraman zezaten eskatuko die. 2. Bildu eta gero berriak bi taldetan banatzeko eskatuko die. Alde batean berriak non protagonistak gizonezkoak diren eta bestean neskak protagonistak direla. Kortxoan edo arbelean itsatsiko dira. 3. Behin sailkapena eginda, irakasleak debatea bultzatuko du: Nori buruz daude berri gehiago, emakumeri edo gizonezkoei buruz? Zergatik uste duzu horrela dela? Gizonezko eta emakumezko kirolak daudela uste al duzu edo kirol denak denentzako al dira? 4. Horma-iruditako paperean iritzi desberdinak idatziko ditugu eta unitatearen bukaeran baloratzeko gordeko ditugu. Bigarren Saioa: Garapena: 1. Ideia zaparrada baten bitartez irakasleak arbelean ikasleek ezagutzen dituzten kirol desberdinen zerrenda idatziko du. Ikasleak binaka jarriko dira eta zozketa baten bitartez bikote bakoitzari bi kirol emango zaizkio. 2. Bikote bakoitzak Interneten kirol horiei buruzko informazio bilatu beharko du eta ondorengo galderei erantzungo die: - Taldeko kirola edo banakako kirola al da? - Gizonezko eta emakumezkoek praktikatzen al dute? Nesken eta mutilen ekipoak al daude? - Zer motatako ekipamendu eta tresnak behar dira? - Ikasleek kirol horien argazki bat edo berri bat bilatu beharko dute. 3. Bildutako datuekin bikote bakoitzak egokitu zaizkion kirol bakoitzeko fitxa bat osatuko du. 4. Talde handian aurkeztuko dituzte eta klaseko hormetan jarriko dira. Hirugarren Saioa: Garapena: 1. Kirol desberdinei buruz jasotako datuak aurrean izanda komunean jarriko dira. Zer kirol praktikatu egiten duten edo praktikatzea gustatuko litzaiekeen. Aurreko saioetan ateratako ondorioekin kontrastatuko dira ea iritzien aldaketa egon den edota zerbait berria ikasi duten jakiteko. BHrako proposatutako jarduerak zein I eta III eranskinak ere baliogarriak izan daitezke. 2. Bukatzeko irakasleak II eranskineko taula aurkeztuko du eta ikasleei ondorioak atera ditzaten eskatuko die.\nBIGARREN HEZKUNTZA Materialak: Arbela, Eranskin I, II eta III, Internet. Denbora: Bi edo hiru saio. Taldekatzea: Banaka, talde txikia, talde handia. HH eta LHrako proposatutako jarduerak adinari moldatuta ere egokiak izan daitezke. Lehenengo saioa: Desberdintasunak ikertzen Garapena: 1. Irakasleak eranskineko A IRUDIA erakutsiko die ikasleei (Behobiako lasterketa) eta galdetuko die ea zerbait nabarmenduko luketen. Ondoren B IRUDIA (Lilaton lasterketa) erakutsiko die eta desberdintasunak bilatu ditzaten eskatuko die.\n3. Ikasleei mundu mailan egiten diren Lilatoi antzerako lasterketen edo beste kirolen informazioa bilatzeko eskatuko zaie. 4. Horretaz gain irakaslea Lilatonaren eta beste proben nortasun ludikoari buruz mintzatuko da, txapelketa alde batera uzten duena aniztasuna sustatzeko. Lasterketari erreparatzen badiogu honakoak ikusi ditzakegu: gurpildun aulkiak, jende edadetua, ume aulkiak etab. 5. Ondorioak aterako dira: - Zein da kirolaren helburua? - Denek hartu al dezakegu parte kirolean modu berdinean? - Zergatik uste duzu egiten dugula emakumeok kirol gutxiago? - Kirol berdinak egiten al ditugu emakume eta gizonezkoak? Ze balioestea du emakumezkoen kirolak? Eta gizonezkoena? Bigarren saioa: Balioeste berdina denentzat? Garapena: 1. Irakasleak ikaslek gizonezko kirolari famatuak aipa ditzaten eskatuko die. Ondoren emakumezko kirolari famatuak aipa ditzaten eskatuko die. (Argi geldituko da gizonezkoen kirolak ospe gehiago duela) 2. Horretaz gain irakasleak ikasleei azalduko die emakumezkoek ezin izaten dutela profesionalak izan kirol munduan ez baitute soldata duin bat jasotzen (Bera Bera kirol taldearen adibidea azalduko die, Eranskina Ieko 2.atala). Adibide hau futbolarien kasuarekin konparatuko du desberdintasuna nabarmenduz. 3. Hausnarketa honen ondoren talde handia 4 taldetan banatuko da. Talde bakoitzak emakumezko kirolari famatu bat aukeratu beharko du eta bere lorpenei buruzko aurkezpen txiki bat egin beharko du. Irakaslea eredu gisa Eranskin Ieko 3.atala Kathrine Switzeren kasua azalduko du. (Maratoi baten parte hartu zuen lehenengo emakumea izan zen Kathrin Switzer, gizonezkoak bera kanporatzen saiatu zirelarik. Eranskineko estekan dagoen bideoa erabili daiteke.) 4. Bukatzeko irakasleak II eranskineko taula aurkeztuko du eta ikasleei ondorioak atera ditzaten eskatuko die. Hirugarren saioa: Emakume kirolariei elkarrizketak Garapena: 1. Irakasleak II eranskineko elkarrizketak irakurri edo banatuko ditu eta aurreko saioan aukeratutako emakume kirolariekin konparatuko dituzte. Antzerakoak dira??? 2. Eredu gisa hartuta ezagutzen duten baina ospetsuak ez diren beste kirolariei egiteko eskatuko die.\n2. Irakasleak hausnarketa bideratuko du, Behobia ez dela soilik gizonezkoen lasterketa baina ez dela emakumezkorik ikusten esanez. (Horregatik batzuetan egin behar ditugu soilik emakumeentzako diren ekintzak etb.)\nEBALUAZIOA Kartelarekin landuko den lehenengo jarduera hasierako ebaluaziorako erabiliko dugu. Modu horretan arlo laboral zein kirol desberdinetan emakumeen partaidetzari buruzko gure ikasleen ezagutzaz onartuko gara eta indarra non jarri jakingo dugu, Unitatea lantzen den bitartean etengabeko ebaluazioa egingo da, besteak beste, behean aipatzen diren teknika eta tresnak erabiliz. Unitatea bukatzean berriz ikasleen lana baloratuko da markatutako irizpideak jarraituz. Ikasleek ere beraien autoebaluazioa eta unitatearen ebaluazioa egin dezakete.\nBestalde, jarduera bakoitzaren bukaeran jarduera beraren ebaluazioa egingo dugu, zerk funtzionatu duen, zerk ez, nola antolatu dugun gela, denbora, ikasleak motibatuta egon diren…guzti hau, behar izanez gero, hurrengo jarduerarako praktika egokitu eta unitatearen bukaeran ezarritako helburuak bete ahal izateko. Ebaluazio irizpideak: • Ea errealitatearen azterketa kritikoa egiten duen. • Ea gizartean ematen diren aldaketen kontzientzia hartzen ari den. • Ea emakume eta gizonen arteko berdintasunaren garrantziaz konturatzen den. • Ea berdintasunean aurrerapen edo atzerapenak egiteko jendartearen eraginaz ohartzen den. • Ea emakume mugimenduek giza garapenerako izan duten garrantziaz ulertzen duen. • Ea jardueretan parte hartu duen. • Ea gaia ikuspuntu kritikoarekin ikusten hasi den. • Ea errespetuz jokatu duen besteen iritziekiko. Ebaluaziorako teknika: Behaketa. Ebaluaziorako tresnak: • Irakaslearen egunerokoa • Ikasle bakoitzaren historiala. Bertan unitatearen garapenean zehar bakoitzaren lanaren balorazioa zein ekarpenak jasoko dira • Egindako lanak. Ikasleen ebaluazioa unitatearekiko: Elkarrizketarako gidoia: • Zer da gehien eta gutxien gustatu zaiena eta zergatik. • Zer da ikasi dutena. • Zerk harritu ditu gehien. • Zer aldatuko luketen.\nBALIABIDEAK • “Itxaso proiektua”: Hamabi eta hemezortzi urte bitarteko neska gazteak kirol praktika uztera eramaten dituzten zergatiak eta arazo horretan esku hartzeko proposamenak. KIROLARTE, Gipuzkoako foru aldundia Patioak eta jolasteko guneak: • elgoiberdin.wordpress.com Herriko espazioen banaketa genero ikuspuntutik • http://urbesforall.com/category/patios-escolares-eskola-patioak/. Eskolako patioak • http://www.academia.edu/6467293/Ikastetxeetako Jolastokien Erabilera Genero Ikuspegitik eta Eskuhartzerako Irizpide Gida III ERANSKINA -MEMORIA -1 15 Eskolako patioak • https://mendaronguraso.wordpress.com/tag/el-patio-de-la-ikastola/\n• Sexismoaren diagnosia jolasean eta kirolean: http://www.sortzen.org/sortzen-EUS/htm/formacion-sortzenbilbao/sexismoa-kirolean-diagnosia-sortzen-consultoria.pdf Kirola eta hezkidetza: • La coeducación en el deporte en edad escolar: Begoña Llorente Pastor: http://www.mujerydeporte.org/ documentos/docs/ca CoeducacionDeporte 2002.pdf Filmak: •\n“Quiero ser como Beckham” Gurinder Chadha\nBerriak: • http://www.elconfidencial.com/deportes/otros-deportes/2014-07-09/un-top-y-una-braga-la-norma-quedesata-la-ira-de-las-jugadoras-de-balonmano-playa 158981/ • http://m.20minutos.es/deportes/noticia/alejandra-quereda-oro-mundial-gimnasia-ritmica-mazas-2251427/0/ Beste batzuk: • http://www.ehu.eus/es/web/berdintasuna-direccionparalaigualdad/egoeraren-txostena/-/asset_publisher/nnM3/content/mujeres-y-hombres-en-la-upv-ehu-ano-2011?redirect=http%3A%2F%2Fwww. ehu.eus%2Fes%2Fweb%2Fberdintasuna-direccionparalaigualdad%2Fegoeraren-txostena%3Fp_p_ i d % 3 D 1 0 1 _ I N S TA N C E _ n n M 3 % 2 6 p _ p _ l i f e c y c l e % 3 D 0 % 2 6 p _ p _ s t a t e % 3 D n o r m a l % 2 6 p _ p _ mode%3Dview%26p_p_col_id%3Dcolumn-2%26p_p_col_count%3D1 UPV bilakaera emakume eta gizonen kopuruari dagokionez\n• Berdintasunezko jolasa: Hezkidetza eta espazioaren inguruko baliabide gida. Hernaniko udala: http://www. hernani.eus/es/ficheros/9 11451es.pdf\n2. “El equipo de balonmano a rechazado jugar la competición continental debido a que no puede asumir los gastos que causa dicha competición. http://www.eitb.eus/es/deportes/videos/detalle/2321684/bera-bera-renuncia-jugar-liga-campeones 3. http://instinto-deportivo.blogspot.com.es/2014/05/kathrine-switzer-primera-mujer-en.html\nÂĄOztopoak gaindituz, markak hautsiz!\nII ERANSKINA Aitziber Ibarbia 37 urte. Zizurkilen bizi da. Mendiko lasterketako Euskal Selekzioko kidea. Herrian emakume talde bat korrikarako entrenatzen du. 1. Nola aukeratu zenuen kirola hau? Umetan atletismoa egiten nuen 15 urte arte edo. Ondoren kirol desberdinekin hasi nintzen probatzen, bizikleta, triatloian hasi nintzen baina igeriketan ez nengoen gustura eta utzi nuen. Triatloian ibiltzen ginenen artean mendirako afizio handia zegoen eta denbora librean mendian ibiltzen ginen, astebururo Pirineotara joaten ginen, Andeetan ere egon ginen. Himalaya ondoko Karakorum mendikatean, Gashebrum II mendia egin genuen, baina behin esperientzia izanda nahikoa.\n2. Zure entrenamenduak aparte, herrian emakume talde bat entrenatzen duzu, nola sortu zen ideia hori? Zizurkilen ez dugu polikiroldegirik eta kirol eskaintza urria da. Nesken artean kirol aldetik hutsune nabarmena zegoela ikusten zen. Udaleko kirol teknikariak proposatu zidan, ea zerbait egin ote genezakeen emakumeen artean korrikarako afizioa pizteko. Horrela, ostiral arratsaldeetan biltzeko hitzordua jarri genuen eta deialdia publiko egin. Oso harrera ona izan zuen deialdiak. Hasieran 40 bat apuntatu ziren, baina gero umeak direla, lana.., jarraitu 15 bat jarraitzen dute, 35-45 urte artekoak dira denak, atletismotik datozen 4 gazte izan ezik 15-16 urtetakoak. Luzamenduak egiten ditugu, 7 bat km korri egin eta berriz luzamenduak. Eguraldi txarra badago, indarra lantzeko ariketak eta gimnasia egiten dugu. Hasieran ez zuten norekin hasi zer edozer egiten edo lotsa ematen zien bakarrik ibiltzea. Jarri genuen helburua horrelako egoerak normalizatzea eta lortu dugu; dagoeneko emakume hauetako batzuk beren kabuz hasiak dira korrika, eta aurten San Silbestren parte hartu dugu. 3. Bi ume dituzu, nola moldatzen zara lana egiteko eta entrenatzeko? Umeak jaio zirenean lasterketak utzi nituen, gero txikiak zirenean etxean entrenatzen nuen, orain ondo moldatzen naiz arratsaldetan lana egiten dudalako eta goizetan denbora ateratzen dut. 4. Bidean oztopoak topatu al dituzu, zeintzuk? edo Gertuko inguruak, familiak, lagunak babestu eta lagundu zaitu? Hemen bizitzen erreza da. Oztopoak baino ikasten ari nintzen garaia (nahiz eta horretan lanik ez egin Arkitektura ikasi nuen) bakardadea 20-22 urte nituen garaia gogorra izan zen, baina egunero ordu erdi bat entrenatzeko ateratzen nuen. 5. Kirol hau nahiko berria da eta gehien bat gizonezkoek praktikatzen dute. Emakume batentzat bereziki gogorra dela uste al duzu? Zergatik?, Maila honetan zein izan da zure esperientzia? Nola tratatu zaituzte zure gizonezko kideek? Eta emakumezkoek? Bai %5 izango gara emakumeak, muskularki oso kirol gogorra da, baina erritmoa jartzea da. Bakoitzak berea jartzen du. Nire ustez sailena animatzea dela, buruan sartzea edozeinek egin dezakeela. Baina egia da 25kmtik gora direla lasterketa batzuk eta han 200 gizonetik 5 emakume egongo gara. Ez da beste kirol bat baino gogorragoa edo asfaltoan korritzea baino gogorragoa eta han emakume asko ikusten da dagoeneko. Hemen indar gehiago behar da, baina aldapa oso gogorra bada oinez igotzen da. Kirol honetan ez dago diskriminazio askorik. Euskal Herriko selekzioan 5 gizon eta 4 emakume gaude, lasterketaren arabera kopurua alda daiteke, baina horretan mugitzen gara. Eta adibidez sariak berdinak dira, hau da 5 sari badaude gizonezkoentzat diru kopuru berdina ematen duten 5 sari daude emakumeentzat. Horretan diruagatik, gizonekin arazoak izaten ditugu suertatu izan da bakarrik bost emakume parte izatea eta denak saria jasotzea, baina guk ez daukagu errua, zenbat emakume parte hartzen duten ez dago gure eskutan.\nMendi martxak egiten genituen ere eta handik mendi lasterketak egiteko gogoa piztu zen. Hasieran mendirako prestaketa bezala izan zen baina orain horretan nabil.\nMendian korritzen ari garela asko animatzen gaituzte. Sare sozialetan ere jasotzen ditugun komentarioak oso positiboak dira 6. Gizona izan bazina zure traiektoria desberdina izango zela uste al duzu? Bai, futbolista izango nintzen seguru. Txikitan beti mutilekin ibiltzen nintzen futbolean, iritsi zen momentu bat etxean ez nindutela usten 12-13 urterekin neska bakarra nintzen eta. Garai hartan ez zegoen nesken ekiporik AĂąorgakoa existitzen zen bakarrik. 7. Aukera izan bazenu kirola hau berriz aukeratako zenuke?\nAukera izango banu gaur egun futbolean arituko nintzen. Oraindik frontoian noizbehinka pikatzen gara eta mutilekin jokatzen dut. Zoritxarrez, gaur egun futbolean gauzak ez dira aldatu. Nik seme-alabaren eskolako kirola eramaten dut eta mutilek neskei ez diete jokatzen usten edo baloia ez diete pasatzen. Nik atletismoa eramaten dut eta neska gehiago dago. 8. Kirola hau zure seme-alabarentzat gustatuko litzaizuke edo hasten ari diren neskentzat, zer esango zenieke? Bai. Orokorrean kirola egitea esango nieke, denetik probatzea. Gero gustuko duten horretan saiatzea. Guk hemen herrian frontoia erabiltzen dugu asko, palan, rokodromoan, mendian probatzea. Plan asko egin daiteke, taldeko plan politak. 9. Zer aldatu edo aportatuko zenuke kirol hau beren proiekzio soziala edo berdintasun aukerak hobetzeko? Nik praktikatzen dudan kirola baino orokorrean, umeetatik instituzioen laguntza ezinbestekoa da. Transmititu behar dugun mezua denok aukera berdinak ditugula da, ohiturak landu behar dira. 12-13 urte arte neskak aritzen dira baina gero uzten dute. Adin horretan jarri behar da indarra. Beste aldetik neskek ez diote kirolari etorkizun profesionala ikusten. Irteera gehiago eskaini beharko zitzaien. Kirolaren filosofia landu egin behar da, osasuna, taldean egiteko gauzak.., Beste aldetik instalazioak errebisatu egin behar dira. Mutilek futbolarekin espazio osoa okupatzen dute eta hor orokorrean neskak ez daude onartuta. Eskolatik eta Herritik beste ekintza batzuk bultzatu egin behar dira, patinak, ginkanakâ€Ś gauza asko egin daitezke.\nANEXO II Myriam Elorza: Ibarrako emakumeen soka-tira taldeko partaidea, giza frogetan ere parte hartzen du. 33 urte. Soka tira herri kirol bat da. Partaide ezberdinez osatutako bi taldek soka baten alde bietan jarrita, sokari bere aldera tira egin behar diete. Talde bakoitzean 4 edo 8 lagun izaten dira. Pisuaren arabera froga desberdinak egoten dira, taldeko partaideen pisuaren gehiketa kontutan hartuta: MUTILAK : 4x4: 320kg eta 300kg; 8x8: 680kg â€“ 640kg â€“ 600kg eta 560kg NESKAK: 4x4: 260kg; 8x8: 540kg eta 500kg Neguan gomazko lurra baten gainean lehiatzen da eta udaran zelaian. 1900 eta 1920 artean gizonezkoak Olinpiar Jokoetan lehiatu ziren.\nPertsona bakoitzak arnes bat darama, arnes hori kate batekin burdin batera lotuta doa eta aldi berean burdina harrira beste kate batekin. 1. Nola hasi zinen kirol hauetan? Hasiera modu kasual baten izan zen. 2009ko udaran Ibarrako jaietan Ibarrako neskek Tolosakoei sokatiran apustu bat egin ziguten. Apustua onartu eta hasi ginen entrenatzen. Gutako inork esperientziarik ez zuenez batera entrenatzen hasi ginen eta jarraitu genuen. 2010n Nafarroako ekipotik mundialeko txapelketan parte hartzeko bi neska behar zituzten, oso denbora gutxi eraman arren entrenatzaileak parte hartzera animatu gintuen, 2 izan ginen aukeratuta. Bi medaila ekarri genituen. Giza frogan beranduago hasi nintzen, probatu, gustatu eta jarraitu. Entrenamenduak gure kabuz egiten dugu, gutxi gora behera neska berdinak ibiltzen gara batean eta bestean. Aurreko otsailean ere Irlandan egon ginen mundialean eta brontzea ekarri genuen, eta mutilek zilarra. 2. Bidean oztopoak topatu al dituzu, zeintzuk? edo Gertuko inguruak, familiak, lagunak babestu eta lagundu zaitu? Garai baten orokorrean inork ez zuen ikusten neskak horrelako kiroletan. Gaur egun desberdina da, Diputazioen (federazioaren) aldetik adibidez neska nahikorik ez daukagunean ekipoa osatzeko 8 lagun izan beharrean ekipo bakoitzean 6 izaten uzten digute eta modu horretan txapelketak egin ditzakegu.\nGiza proba herri kirol bat da, probarri izeneko harri astun bat denbora mugatu batean ahalik eta distantzia luzeenean garraiatzean datza. Taldeka nahiz banaka jokatu daiteke eta harritik tiratzeko kirolaria kate batez harria lotzen duen gerriko bat jartzen du.\nFamiliak esaten dit ea zergatik ez dudan egiten â€œligthâ€?goa den beste kirolarik, baina ni oso gustura nago honetan etaâ€Ś Lagunak harritu egiten dira, guztiori gertatzen zaigu, norbait berri ezagutzen dugunean itxura ikusi, normal jantzita, apainduta, agian margotuta eta ez dute espero kirol mota hauek egiten ditugula, neska handiak, gizenak espero dute, eta ez da horrela. Alde horretatik irudia oso estereotipatuta dago, gu ikusita, lehenengo inpresioan ez dute sinesten horrelako gauzak egiteko gai garenik.\n3. Kirol hauek tradizionalki gizonezkoek praktikatu dute. Emakume batentzat bereziki gogorra dela uste al duzu? Zergatik?, Maila honetan zein izan da zure esperientzia? Nola tratatu zaituzte zure gizonezko kideek? Eta emakumezkoek? Bai Soka tira bai Giza Proba berez gogorrak dira. Soka tiran eskuak asko sufritzen dute, batez ere txapelketetan eta Giza Proba ere oso fisikoa da. Neska asko ama izaten direnean uste dute, badakizu, denbora, inguruak ez du laguntzen â€Ś Bizkaian badago talde bat ia denak amak direnak, baina beraien mutilak ere sokatiran ibiltzen dira eta horrela errazagoa dute. Ni ez naiz inoiz gaizki sentitu, agian beste kiroletan bai, ni gainera ez nintzen txikitan hasi, heldua nintzen nire irizpideak izateko 4. Gizona izan bazina zure traiektoria desberdina izango zela uste al duzu? Askoz erresagoa dute, beraiek ez dute ekipoa osatzeko arazorik, ekipo gehiago dago ere bai. Gu sokatiran iaz 12 ginen orain 7, giza frogan 10 bat ibiliko gara. 5. Aukera izan bazenu kirola hau berriz aukeratako zenuke? Bai jakina 6. Kirola hau ezagutzen ez dutenei edo hasten ari diren neskei zer esango zenieke? Nik probatzeko esango nieke. Askotan kirolak moda kontua izaten dira eta neska txikien artean gimnasia erritmikoa edo baleta oso zabalduta dago. Bizi zaren inguruak ere eragin handia du eta nire ustez gazteek ez dute sufritzeko gogo handirik, baina animatzea da.. 7. Zer aldatu edo aportatuko zenuke kirol hauek beren proiekzio soziala edo berdintasun aukerak hobetzeko? Lehen esan dizudan bezala, nik ez dut desberdintasun handirik ikusten, federazioak eta entitate desberdinek laguntza asko ematen digute, akaso mutilek jasotzen dutena baino gehiago. Beharbada kirol hauek eskoletan eta beste hainbat tokitan gehiago eskaini beharko lirateke, herri kirolen eskaintza oso murritza da. Komunikabideetan ez dauka oihartzunik, futbola besterik ez dauka deiadarra.\nIII ERANSKINA LONDRES 2012an ESPAÑAK LORTU ZITUEN DOMINAK Nombre\nOro Joel González\nTámara Echegoyen Sofía Toro\nPlata Equipo masculino\nTorneo masculino 1\nBronce Equipo femenino\n72 kg 9\nOna Carbonell Andrea Fuentes Clara Basiana Alba Cabello Margalida Crespí Thais Henríquez Paula Klamburg Irene Montrucchio Laia Pons Natación Maialen Chourraut\n9 oztopoak gaindituz markak hautsiz


Araba eta Gipuzkoa bitarteko mugan estraperloa - Ahotsak.eus\nAraba eta Gipuzkoa bitarteko mugan estraperloa Arrasaten jaio zen. Lau urte zituela, gerra hasi, eta alde egin behar izan zuten. Lehenengo "Cuatrovientos"era joan ziren, Aramaio aldeko baserri batera. Bertan estraperloa egiten zen. Arrasateko jende asko joaten zen bertara, Arabara, ardo bila, zergarik ez ordaintzeko.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ARR-006-003 kodeko bideoa nahi duzula aipatzea: ahotsak@ahotsak.eus\nArrasaten jaio zen. Lau urte zituela, gerra hasi, eta alde egin behar izan zuten. Lehenengo "Cuatrovientos"era joan ziren, Aramaio aldeko baserri batera. Bertan estraperloa egiten zen. Arrasateko jende asko joaten zen bertara, Arabara, ardo bila, zergarik ez ordaintzeko.\nGaia(k): Aisia » Taberna giroa » Tabernak eta jatetxeak , Lanbideak » Udal langileak\n-Ta, lau urte nittuela, ba, gerrie etorri zan, eta, gerrie etorri zanien, ba, hamendik alde ein biher izen geuen. Juan giñen Bilbora. Bueno, juan… igix, igixi Bilbora. Bueno, lehenengo juan giñen hemendik “Cuatrovientos”era. Nik “Cuatrovientos”... ez dakit jakingo dozun /jakingozun/ nun dan. Hori dago Gesalibar eta Aramaixo bittartien, baiñe goixen, mendixen dau. Eta hori basarri hori zan e, denpora baten, ba, izatez Aramaixo partia, Araba. Eta han tabernie eukien, ta han estraperlue eitten zan, denpora baten. Ta estraperlue eitten zan, ba, Arabatik Gipuzkuara, han kamiñuan euen e, esaten jakona kataia, esaten jakona. Ta han ordaintzen zan zer bat, diru bat, ardaue-ta ekartzen eutsienai, kentzen utsien, ba, ez dakit zela deiketan utsien be… izen bat berezixe euken. Bueno, ba, han ordaintzen zan. Ta handik pasetan juen. Baiña ha ez ordaintzearren, ba, zer eitten auen? Ba gure aittejauna zanak, “Cuatroviento“ra, ba han tabernia aukan, ta han eukitten auen ardaua. Ta hemendik, bai Santa Ageda aldetik, Garagartza, ta horko jentia, juaten zan euren garrafoiekin ta hara, ta han hartzen [euen] ardaua, ta ezer ordainddu barik, ba, pasetan zan hona. Ta hango anekdotak oso polittek die. Gure badozue /gurebozue/, holako bat be kontauko dutsuet /kontaukutzuet/ nik, e!\n-Holako anekdota bat be. Ba, baten, hori, gure ama zanak kontaukua…\nMañaria eta Izurtzako jaietara oinez\nPortuko eta kaleko giroa\nJatetxearen horniketa. Arraina gose denboran


Euskadik nekazaritza-eredu jasangarriago baterantz aurrera egitearen alde egiten du, landa-eremua zainduz eta jarduera ekonomikoa sustatuz - Revista Sustrai Aldizkaria.\nIñigo Urkullu Lehendakariak, Arantxa Tapia Ekonomiaren Garapen, Jasangarritasun eta Ingurumen sailburuarekin batera, Euskaber hazkuntza-etxaldea inauguratu zuen, Euskadiko lehen hazkuntza-etxaldea. Bertan, adierazi zuen Euskadik nekazaritza-eredu jasangarriago baterantz aurrera egitearen alde egiten duela, landa-eremua zainduz eta jarduera ekonomikoa sustatuz, Basque Green Deal euskal itun berdearen bidez.\nTokiko nekazaritza elikadura-ekoizpen jasangarria eta kalitatezkoa bermatzeko bidea da; giza garapen jasangarriaren ereduarekin bat egiten duen nekazaritza: enplegua sortzen du eta ingurumena babesten laguntzen du. Ildo horretan, lehendakariak azpimarratu du ingurune naturalari eustea eta klima-aldaketaren aurkako borroka ezin direla ulertu euskal lehen sektore sendo eta berritzailerik gabe, aberastasuna eta enplegua sortzen baititu. Hala, adierazi zuen Eusko Jaurlaritzaren helburua dela Euskadi Europako hegoaldeko Bioekonomiaren erreferente gisa eta nekazaritza ekologikoaren eta klima-aldaketaren aurkako borrokaren eredu gisa kokatzea.\nHau horrela, Lehendakariak nabarmendu zuen proiektu berri honekin aurrerapauso bat eman duela Euskaberrek norabide egokian, izan ere, gizartearen joerari erantzuten dio, hau da, elikagai osasuntsuagoak eskatzen dituztelako; ekoizpena ingurumena eta animalien ongizatea errespetatuz antolatzen da; eta lehen sektorea indartzeko baliabideak elkartzen dira.\nLehendakariak, bere hitzaldian, adierazi zuen lanean ari direla Nekazaritza Politika Bateratuaren (NPB) Landa Garapenerako Plana sustatzeko eta XXI. mendeko nekazaritza berritzaile, iraunkor eta pertsonen osasuna eta ingurumena errespetatzen duen baterantz aurrera egiteko. "Urtea amaitu baino lehen 2023-2027 Nekazaritza Politika Bateratuaren esparruan akordio bat lortzeko negoziatzen jarraituko dugu", ziurtatu zuen. Iñigo Urkulluren arabera, Kantauriko ekoizpen-ereduaren berezitasunaren aitorpenean aurrera egitea da helburua, eta Nekazaritza Politika Bateratuaren Plan Estrategiko berrian argi eta garbi islatuta gera dadin Euskadiko nekazaritzako eta abeltzaintzako sektore-eredua.


Â«Bizimodu azkarrera egokitu behar dugu euskaraÂ»\nBilboko Arte Ederretako Museoan lotu naiz Karmele Rotaetxerekin (Bilbo, 1932); kafetegian, zehazki. Ebakia eta ur basoa eskatu du beretzat, baina gaztelaniaz. Harritu egin nau horrek Ohorezko Euskaltzaina den neurrian, eta are gehiago zerbitzaria gaztea dela kontuan hartuta. “Hiriak ez dira euskaldundu”, esango dit gero.\nUtopiak pragmatismoarengatik aldatzeko nahia ondorioztatzen da EHUko irakasle emeritu honen hitzetatik. Euskaldun berria da, eta agian horregatik bere iritzi zenbaitek hautsak harrotu izan dituzte, gela itxi bateko leihoa zabaltzerakoan aire freskoak giro ibilgea mugitzen duen moduan.\nEskerrak eman dizkio zerbitzari gazteari, eta honek, euskaraz, ez horregatik. “Ezkorra naiz euskararekiko, baina baikorrak izan behar dugu”.\nEusko Jaurlaritzaren IV. Inkesta Soziolinguistikoaren emaitzek diote euskararen ezagutzak gora egin duela.\nEzagutzak gora egin du, bai, baina erabilerak ez; eta egin badu, oso gutxi. Horixe da arazoa. Jakintza handituko da, gero eta gehiagok jakingo dute euskaraz, herri txikietan euskarak prestigioa izango du, baina hirietan zer? Hiriak ez dira euskaldundu. Gure artean komunikatzeko gaztelania darabilgu, eta Iparraldean frantsesa. Hori da errealitate motza.\nZelan heldu gara egoera honetara?\nGernikako Estatutuan euskara ofizial egin zenerako, abiapuntua bazen txarra: hiztun gutxi eta domeinu altuetan prestigiorik ez. Honetaz gain, euskara batuaren arauak sortzerakoan, eta hizkuntzaren inguruko legeak egiterakoan, ez zen egin beharreko guztia ondo egin. Legeek euskara eta gaztelania maila desberdinetan jarri zituzten eta horrek ez zizkion gauzak batere erraztu euskarari.\nBaina legeen aurretik, batuaren arauak sortzerakoan, akatsak egin ziren. Onartutako forma batzuk oso gaitzak dira erabiltzen; “litzaizkigukeen” eta horrelakoak ez dira XXI. mendean erabiltzeko formak. Arin bizi gara, presaz. Eta honi gehitu behar zaio atzizkidun hizkuntza dela. Adibidez, “Bilbora joan naiz zergatik erosketak egin behar nituen”; zergatik hori -lako atzizkiaren ordez erabiltzearen joera hizkuntza atzizkidun guztietan eman da, gurean izan ezik. Honek guztiak zaildu egiten du erabilera gazteen artean. Forma batzuk modernizatu behar genituzke. Gure hizkuntza urte luzez egon da geldi, hiztun berririk gabe, eboluzionatu barik. Euskara gaur egungo bizimodu azkarrera egokitu behar da. Bizitasuna falta zaio euskarari, eta batuari euskalkiak.\nEuskaltegiek ez dute horretan asko laguntzen. Bizkaiko euskaltegietan adibidez, bizkaiera, hutsaren hurrengoa da.\nBaina hori ez da euskaltegien errua, aldatu behar dena euskara batua da: aditzezko forma batzuk, nor-nori-nork famatua… Beste herrialde batzuek, beren hizkuntza munduratzeko erraztu egin dute: Français Foundamentale, Español Fundamental, Basic English… ez dakit guk zergatik ez dugun gauza bera egiten. HABEk, adibidez, lan handia egin du ikerketa arloan, baina jende asko dago horretan lanean, eta inork ez du erabiltzeko euskara errazagoa prestatu, eta hori da nire ustez egiteke dugun gauzarik premiazkoena… agian beranduegi da dagoeneko.\nEuskaltzaindiak ere ez die pedalei eragiten gizartearen erritmoan, beti dabil atzetik, beti berandu… hamaika adibide bururatzen zaizkit.\nEuskaltzaindia ez da batere modernoa…\nZure ikuspuntua aurrerakoia da, eta bertan zaude…\nNik ez dakit aurrerakoia naizen, baina jaramon gehiago egin beharko litzaiguke euskaldun berrioi, esfortzu handia baita euskara ikastea eta ez da behar beste kontuan hartzen.\nBaina euskaldunon mentalitatea ikustea besterik ez dago; erabat utopikoak gara. Pentsatu, adibidez, ea politikan utopikoak ez garen. Eta euskararekin berdin. Batua sortzen hasi zenean, hizkuntzarik puruena nahi zen egin, Axularren formak errekuperatuz. Eta hori ezinezkoa da, eta ez da ona. XVI. mendeko hizkuntzak ez du XXI. menderako balio. Orduan, halako modelo perfektua hartu ordez, zergatik ez ote zuten hartu Pompeu Fabrak katalanarekin erabili zuena? Fabrak Bartzelonako katalana hartzen du oinarri, baina beste barietateak ere onartzen ditu. Euskara batua askoz ere itxiagoa da, ez du ezer onartzen. Eta hori ez da zuzena.\nEuskara batua perfektuaren ametsa ez da bete, jakina, utopia zelako. Eta beharbada horregatik ere gauzak ez dira atera guk gura genuen bezala.\nEuskarari mundura zabaltzea, beste hizkuntzekin nahastea falta zaio? Kataluniako telebistan katalana eta gaztelania uztartzen dituzte, adibidez, eta hori euskararekin ikustera ez gaude batere ohituta.\nBatere, baina normala izan beharko litzateke nahastea eta biak batera erabiltzea; azken batean gaztelania ere leku guztietan dugu.\nGauza horien guztien ondorioz sortu dira azkenean bi hizkuntz komunitate: euskalduna eta erdalduna. Eta txarrena da ez ikusiarena egiten diotela elkarri. Erdal komunitateak euskararengandik jasotzen duen gauza bakarra lanpostuak oparitzen dituela baino ez da. Dena da negatiboa. Eta euskal komunitateak ez du banatzen espainola eta bere inguruko ideiak. Komunitateek ez dute elkar ezagutzen. Honengatik guztiagatik esaten dut komunitate bien artean ebaki bat dagoela; gizartea ez da bat, bi dira. Gazteen artean badaude lotura gehiago, baina ez ehuneko ehunean. Asko saiatzen dira euskara ikasten, baina askok uzten dute, esfortzu handia delako eta beharrezko ez dutelako.\nElebitasuna ote da bi komunitateen arteko lotura?\nBi komunitateek bi hizkuntzak jakingo balituzkete askoz hobe, baina horretarako borondate ona behar da. Euskaldunok hain puristak izateari utzi behar diogu, eta hau lurralde elebiduna izanda, bakoitzak esfortzua egin behar luke guztiz integratzen. Bi komunitateek elkarrengana hurbiltzeko esfortzua egin behar lukete. Berba egin behar da honetaz guztiaz, eztabaidak sortu. Dogmak ez dira onak, ezertarako ere ez.\nHala ere jakin behar dugu gaur egungo egoera politikoan bi hizkuntzak maila berean jartzea utopikoa dela erabat. Aurrera ondo atera den hizkuntza politika bakarra Israelekoa izan da, estatu bat delako. Baina argi dago arazo asko konponduko liratekeela gizarte osoa elebiduna izango balitz, eta horretarako badaukagu zereginik.


'Integrazioak eta inklusioak migratzaileen komunitateak entzutea esan nahi du' Johansson - EBko berriemailea\nEuropako Batzordeak (azaroaren 24an) jarri du abian bere azkenekoa ekintza plan 2021-2027 aldirako integrazioari eta inklusioari buruzkoa. Ekintza planak guztientzako inklusioa sustatzen du, integrazioa oztopatu dezaketen oztopoak aintzat hartuta.\nIntegrazio inklusiboak pertsonaren nahiz harrera-komunitatearen ahalegina eskatzen duen printzipioaren arabera eraikitzen da eta 2016tik aurreko ekintza-planaren lorpenetan oinarritutako ekintza berriak zehazten ditu. Ikuspegi berriak aztertzen du ostalaritza-komunitateek migratzaileen integrazioa nola lagun dezaketen ere. .\nYlva Johansson Barne Gaietarako komisarioak zera esan zuen: "Migratzaileak" gu "gara, ez" haiek ". Denek dute eginkizuna gure gizarteak kohesionatuak eta oparoak izan daitezen. Integrazioak eta inklusioak migratzaileen komunitateak entzutea eta pertsona guztiek eskubideez gozatzea bermatzea da. , jatorria edozein dela ere. Integrazio inklusiboa gizarteari laguntzeko beharrezko tresna eta laguntza berdinak ematen ari da, migratzaileek beren ahalmen osoa lor dezaten eta gure gizarteek beren indarra eta trebetasunak balia ditzaten ".\nMigrazioari eta Asiloari buruzko Itunean, EBk azpimarratzen du integrazio eta inklusio arrakastatsua funtsezkoa dela migrazio eta asilo politika ondo kudeatu eta eraginkor batean.\nEkintza planak migrazio talde desberdinen erronka zehatzak kontuan hartzen dituen laguntza zehatza eta neurrira proposatzen du, hala nola, generoa edo erlijio jatorria.\nGai erlazionatuak:FSEezaugarrifull-imagesartzeaintegrazioamigrazioaYlva Johansson\nBatzordeak a argitaratu zuen balizko nekazaritza praktiken zerrenda ekoeskemek etorkizuneko Nekazaritza Politika Bateratuan (NPB) lagundu dezaketela. Gaur egun Europako Parlamentuaren eta Kontseiluaren arteko negoziazioan ari den NPBren erreformaren zati bat, ekoeskemak ingurumenaren zainketari eta klimaren ekintzari dagokionez urrunago joan nahi duten nekazariak saritzeko diseinatutako tresna berria dira. Zerrenda honek NPBren erreformaren inguruko eztabaidan eta akordio berdea lortzeko helburuak lortzeko duen eginkizunean lagundu nahi du. Zerrenda honek NPB Plan Estrategikoak ezartzeko prozesuaren gardentasuna ere hobetzen du, eta nekazari, administrazio, zientzialari eta eragileei tresna berri honen erabilera onena egiteko eztabaida gehiago egiteko oinarria eskaintzen die.\nEtorkizuneko NPBak berebiziko papera izango du elikagai sistema iraunkor bateranzko trantsizioa kudeatzeko eta Europako nekazariei laguntza emateko. Ekoeskemek nabarmen lagunduko dute trantsizio horretan eta akordio berdearen helburuetan. Batzordeak argitaratu zuen Baserria sardexka Biodibertsitate estrategiak 2020ko maiatzean. Batzordeak bere NPB erreformarako proposamenak 2018an, tokian tokiko baldintzak eta beharrak kontuan hartzen dituen ikuspegi malguagoa, errendimenduan eta emaitzetan oinarrituta sartuz, iraunkortasunari dagokionez EB mailako asmoak handituz. Europako Parlamentuak eta Kontseiluak bat egin zuten NPBren erreformari buruzko posizioak negoziatzen 23ko urriaren 21an eta 2020ean, hurrenez hurren, trilogoak 10ko azaroaren 2020ean hastea ahalbidetuz. Batzordeak erabateko erabakia hartu du NPBren trilogoaren negoziazioetan, legegileen arteko bitartekari zintzo gisa eta handiagoaren eragile gisa. iraunkortasuna Europako Hitzarmen Berdea helburuak betetzeko. A Deustu sarean dago eskuragarri eta informazio gehiago aurki daiteke hemen.\n2020an mundu osoak bazekien zer zen gosea egotea. Milioika pertsona joan ziren jan nahikorik gabe, orain desesperatuena dutenekin gosea. Aldi berean, isolamenduak zentzu berri bat hartu zuen, bakartiak eta urrunenak zirenak kenduko gizakien harremana behar izan zutenean, Covid-19ren biktima ugari ziren bitartean airez goseak. Guztiontzat, giza esperientzia oinarrizko beharrizanak ere asetzera iritsi zen. idazten du Agnes Kalibata, 2021eko Elikagaien Sistemen Gailurrerako Bidaltzaile Berezia.\nPandemiak etorkizunaren zaporea eman du existentziaren mugetan, jendea kenduta, gobernuak oztopatuta eta ekonomiak zimelduz. Baina, halaber, aurrekaririk gabeko aldaketarako gosea sortu du, epe luzerako gure errealitatea izan ez dadin.\nDatozen aste eta hilabeteetan ditugun oztopo eta erronka guztiengatik, 2021etik baikortasun izugarriarekin hasten naiz eta espero dut gure sabeleko marruak eta gure bihotzetako irrika desafioaren, determinazioaren eta iraultza aurtengoa lehengoa baino hobea izan dadin, eta etorkizuna iragana baino argiagoa izan dadin.\nElikadurarekin hasten da, elikadura modu primarioena. Ia 750 milioi europarren osasuna eta aurreikuspenak zehazten dituen elikagaiak dira. Batzuk enplegatzen duten janaria da 10 milioi Europako nekazaritzan bakarrik eta hazkunde eta garapen ekonomikoaren promesa eskaintzen du. Ikasi dugun janaria da gure ekosistemetan eragina duela arnasten dugun airea, edaten dugun ura eta gozatzen dugun klima, euria edo distira egiten du.\nPandemiaren aurretik ere, 2021 janariarentzako "super urtea" izan behar zen, elikagaien ekoizpen, kontsumo eta ezabaketak azkenean beharrezko arreta jaso zuten NBEk munduko lehen bilera egiten duen bitartean. Elikagaien Sistemen Gailurra. Baina bi urteko aurrerapenarekin datozen 12 hilabeteetan konprimituta, 2021ek garrantzia berritu du.\nCovid-19ren shockak eragindako urtebeteko paralisia globalaren ondoren, gure antsietatea, beldurra, gosea, eta gure energia gehienak ekintza bihurtuta, eta esnatzen gara elikagai-sistemak osasuntsuagoak, jasangarriagoak eta inklusiboagoak izan daitezen eraldatuz gero, berreskuratu pandemiatik eta etorkizuneko krisien eragina mugatu.\nBehar dugun aldaketak guztiok modu desberdinean pentsatu eta jokatzea eskatuko du, gutako bakoitzak partaidetza eta eginkizuna duelako elikagai sistemen funtzionamenduan. Baina orain, inoiz baino gehiago, gure buruzagi nazionalengana jo behar dugu aurrera begirako bidea egiteko, nekazariak, ekoizleak, zientzialariak, garraiolariak, janariak eta kontsumitzaileak elkartuz, haien zailtasunak eta ikuspuntuak entzunda eta elikagaien alderdi bakoitza hobetzeko konpromisoa hartuz. guztiak hobetzeko sistema.\nPolitikagileek Europari entzun behar diote 10 milioi nekazari gure janaria ekoizten duten baliabideen zaindari gisa, eta haien beharrak eta erronkak ingurumen eta ekintzaileen, sukaldarien eta jatetxeen jabeen, mediku eta nutrizionisten ikuspegiekin lerrokatzen dituzte konpromiso nazionalak garatzeko.\n2021ean sartzen gara haizea belan dugula. 50 herrialde baino gehiago sartu dira Europar Batasunean Elikagaien Sistemen Gailurrarekin eta lehentasunezko bost zutabeekin edo Ekintza pistak, elikadura, pobrezia, klima aldaketa, erresilientzia eta iraunkortasuna zeharkatzen dituztenak. Eta bi dozena herrialdek baino gehiagok izendatu dute batzorde nazional bat antolatzeko herrialde mailako elkarrizketak datozen hilabeteetan, Gailurrean oinarrituko den eta Ekintza Hamarkadako agenda 2030era arte finkatuko duen prozesua.\nBaina hau hasiera besterik ez da. Premia handiz, dei egiten diet NBEko estatu kide guztiei mundu osoko mugimendu honetara bat egin dezaten, etorkizun hobea eta beteagoa lortzeko, elikagai sistemen eraldaketarekin hasita. Gobernuei eskatzen diet elkarrizketa irekitzen duen eta herrialdeak aldaketa zehatz eta konkretuetara bideratzen dituen plataforma eskaintzea. Eta sabelean sua duten guztiak animatzen ditut aurten Elikagaien Sistemen Gailurreko prozesuan parte hartzera eta elikadura sistema inklusiboago eta jasangarriagoetara igarotzeko bidea hastera.\nGailurra "Herri Gailurra" da guztiontzat, eta arrakasta duen edonork parte hartzen du Ekintza Track inkestak, linean sartzea Summit Community, eta izena emateko bihurtu Elikagai Sistemak Heroiak nork bere komunitate eta barrutietan elikagai sistemak hobetzeko konpromisoa hartzen dutenak.\nAskotan, jarduteko eta aldatzeko garaia dela esaten dugu, gero lehen bezala jarraitzeko. Baina barkaezina litzateke munduak bizitza normalera itzultzeko etsipenean pandemiaren ikasgaiak ahazten uztea. Horman idatzitako guztiak iradokitzen du gure elikadura sistemek orain erreforma egin behar dutela. Gizateriak gose du aldaketa hori. Gosea asetzeko garaia da.\nHollandDuela 6 ordu\nEuropako Hiritarren Ekimena (ECI)Duela 6 ordu\nEuropako Aliantza Medikuntza Pertsonalizatuko forDuela 7 ordu\nCroatiaDuela 10 ordu\nAkats orri pertsonalizatuakDuela 12 ordu\nAntisemitismoaDuela egun 5\nAkats orri pertsonalizatuakDuela egun 5


“Mundialean espero nuen lasterketa ez zen atera, baina egindakoarekin pozik nago” - Uharte arakil - Guaixe.eus\n“Mundialean espero nuen lasterketa ez zen atera, baina egindakoarekin pozik nago”\nMaider Betelu Ganboa 2020-02-07 11:08\nIgandean Munduko Ziklo-kros Txapelketako juniorren lasterketa jokatu zen, eta trabak eta erorikoak tarteko, 40.a sailkatu zen uhartearra\nAsteburuan Munduko Ziklo-Kros Txapelketa jokatu zen Suitzan, Dübendorfen. Gizonezkoen junior mailako proba igande goizean jokatu zen eta bertan aritu zen Igor Arrieta Lizarraga uhartearra, Espainiako selekzioarekin. Aitzol Sasieta, Alain Suarez, Sergio Carrasco eta Miguel Diaz izan zituen taldekide. Bezperako euriak zirkuitua are gogorrago bilakatu zuen eta lasterketa gorabeheratsuan Belgikako selekzioko Thibau Nys txirrindularia gailendu zen, ikusgarri aritu eta gero (38:50). Igor Arrieta uhartearrak irteera ona egin zuen baina lehen bihurgunean aurrean zegoen txirrindularia erori zen, eta trabatuta, bidea itxia zuela geratu zen uhartearra; eta postu asko galdu zituen. Hirugarren itzulian postuak erremontatzen hasi zen eta nahiko aurreratu zituen, baina erorikoren bat tarteko, azkenean 40. postuan iritsi zen helmugara, 5 minutura, Espainiako selekzioko taldeko lehena.\nZenbat egun eman dituzu Dübendorfen?\nOstiralean joan ginen eta hiru egun eman nituen Mundialean, igande gauean itzuli bainintzen etxera. Larunbatean zirkuitua nahiko ongi zegoen, baina larunbateko probak jokatu ondoren, gau osoan euria egin zuen eta iganderako zirkuitua erabat aldatu zen, guztia lokaztua zegoen. Junior mailako lasterketan 70 txirrindulari inguru aritu ginen.\nHasiera nahiko ona egin nuen, baina lehenengo bihurgunean nire aurrean zihoan txirrindularia bota egin zen, berarekin oztopatu egin nintzen eta moztuta gelditu nintzen, trabatuta. Hor postu batzuk galdu nituen. Hurrengo bueltan akatsen bat egin nuen, pare bat aldiz erori nintzen, jende askok aurreratu zidan eta nahiko atzeratu nintzen. Hirugarren bueltan, erremontatzen hasi nintzen, postuak hobetzen, baina belaunean kolpea hartu nuen eta, azkenean 40. postuan iritsi nintzen helmugara, eta alde horretatik pena daukat, baina beno…Nys irabazletik 5 minutura sartu nintzen, Espainiako selekziotik azkarrena.\nThibau Nys txapeldunak fenomeno hutsa dirudi…\nBai, fenomeno hutsa da. Hemendik kanpo ziklo-krosean sekulako maila dago. Lasterketa guztietan nabaritzen da hori, eta Mundialetan gehiago.\nEgindakoarekin kontentu zaude?\nZirkuitua nahiko gogorra zen, lokatzean itsasita bezala gelditzen zinen, ia ez zenuen aurreratzen. Eta esperientziarekin orohar kontentu nago. Ez da atera espero nuen lasterketa, baina egindakoarekin pozik nago.\nZiklo-kros denboraldia bukatuta, balantze positiboa egingo duzu, ez? Espainiako txapelduna, Nafarroako txapelduna, Euskal Herriko txapeldunordea, Mundialetan aritzea…\nBai, ziklo-kroseko aurtengo denboraldiaren balantzea positiboa da. Denboraldi ona izan da, ia lasterketa guztiak irabazi ditut, eta nahiz eta Mundialean lan hobea egin ahal izan, pozik nago.\nAurki errepideko denboraldia hasiko da, ezta?\nOraindik ez dakit ziur noiz hasiko den, baina otsailaren bukaeran edo martxoaren hasieran izango dugu lehen lasterketa. Helburua joan zen urtean bezala ibiltzea da, ondo aritzea, eta selekzioarekin ahal diren lasterketa guztietara joan eta lan ona egitea. Iaz Europako Txapelketan eta Mundialean aritu nintzen, ea aurten era posiblea den.\n"Aurki errepideko denboraldiari ekingo diogu"\nMaider Betelu Ganboa ots 07 Uharte Arakil\nIgandean Munduko Ziklo-kros Txapelketan aritu zen Igor Arrieta Lizarraga txirrindulari uhartearra, eta Mundialeko balantzea eta laster hasiko den e...


Bidasoaldeko Efemerideak - Antxetamedia\nSaio berri honetan, Bidasoa bailararen inguruan gehiago ezagutzeko aukera paregabea.\n2012-04-10 - Bidasoaldeko Efemerideak\nHendaia eta Hondarribiko bizilagunek 1913ko apirilaren 10an hidroplano baten hegaldia lehen aldiz ikusteko aukera izan zuten.\nOndarraitzeko hondartza hendaiarrean kokatutako Hotel Euskaldunako jabeak, Paulham abiadore ospetsuari frogak egitera gonbidatu zion. Estatu Batuetako Paulham Curtiss sistemako hidroplanoak, Hendaiako hondartzaren paretik, Hondarribiko Puntaleraino irristatu zen itsasoaren gainetik, eta bigarren itzulian hegaldia altsatzea lortu zuen. 120 kilometro orduko abiadura hartzera iritsi omen zen, eta lehen aldia izan zen Euskal Herria hidroplano baten hegaldia eman zela.\n2012-03-30 - Bidasoaldeko Efemerideak\n1919. urteko martxoaren 30ean Behobia-Donostia herri lasterketaren aurreneko edizioa korritu zen. Gaur egun 20.000 korrikalarik parte-hartzen badute ere, aurreneko edizio hartan 30 korrikalari besterik ez ziren bildu Behobiko irteeran. Eta Donostiko helmugan Juan Muguerza elgoibartarra nagusitu zen ordu bat 17 minutu eta 50 segunduko markarekin.\n2012-03-23 - Bidasoaldeko efemerideak\nBeste garai batzuk bizi dituzte gaur egun Stadium Gal-era hurbiltzen diren Real Union-eko zaletuek. Baina Real Union futbol taldearen aintzindariak, Racing Club Irun taldeak, bere lehen Espainiako Errege Kopa 1913. urteko Martxoaren 23an irabazi zuen, duela 99 urte.\n2012-02-28 - Bidasoaldeko Efemerideak\nIrungo Palmera lantegiak 1995. urteko Otsailaren 28an itxi zituen bere ateak betirako. Palmera enpresak Irunen 1200 langile izatera iritsi zen 70. hamarkadan. 1931garren urtean Juan Wollmer enpresari alemanak sortutako lantegi honek, hasieran bizarra kentzeko xaflak ekoizten zituen, baina urteen poderioz, guraize eta labain merkatuko Espainiako estatuko ekoizle nagusietako bat bilakatu zen.\n2012-02-23 - Bidasoaldeko Efemerideak\n1937. urteko Otsailaren 23an, Kandido Saseta Hondarribitarra borrokan erahil zuten Asturiasen, Oviedo inguruko Las Regueras udalerrian. Euzko Gudarosteko komandante gorena zen, eta Jose Antonio Agirre lehendakariak bidali zuen haruntza, bere konfidantzazko gizona zelako. Euskal Herritik kanpora hil eta bere gorpua ezin izan zen berreskuratu.\n2012-02-14 - Bidasoaldeko Efemerideak\nIrungo iñauterietan Inudeak ospatu ziren aurreneko aldia 1884. urteko Otsailaren 14ean izan zen. Pablo Vilumbrales, La Artesana elkarteko idazkariak, hiru egun lehenago, inudeen konpartsa karriketan ibiltzeko baimena eskatu zion udalari, eta kale kantoietan zortzikoak abesteko tamboril baten zerbitzuak eskatu zizkion ere.\n2012-02-10 - Bidasoaldeko Efemerideak\n1957. urteko Otsailaren 10ean, Ama Guadalupekoaren irudia Hondarribitik atera zen aurreneko aldiz. Madrilera eraman zuten, Don José Lapayesse eskulturgilearen tailerretara, izan ere, irudiaren birgaitzea beharrezkoa zela erabaki zuten. Egurrezkoa zenez, guztiz kaltetuta zegoen, eta Madrilera konpontzera eraman zuten.\n2012-02-03 - Bidasoaldeko Efemerideak\nIrungo lehenbiziko hilerria Junkal elizaren aurrekaldean zegoela diote historialariek. 1653garren urteko Otsailaren 3an, udalak bertan hilerri bat egiteko agindua eman zuen, Juan de Beraun kapitainak saldutako lur sail batzuetan. Lur hoiek, Junkal eliza handitzeko erabili zituzten, baina soberan gelditu zen zatian, elizaren aurrekaldean, hilerri bat egokitu zuten.\n2012-02-02 - Bidasoaldeko efemerideak\nXVII.mende hasieran, ehunka lagun hil zituen izurrite batek. Infekzioak ekiditeko, udalbatzak abereak kaleetan aske ibiltzea debekatu egin zuen, eta 1677. urteko Otsailaren 2an, zilarrezko hamar dukadoko isuna ezarri zuen, kalean topatutako txerrien jabeei, eta edozeinek txerria harrapatuz gero, hil eta jateko baimena eman zuen gainera.\n2012-02-01 - Bidasoaldeko Efemerideak\n1943. urteko Otsailaren 1ean onartu zuen Hondarribiko udalbatzak, 1925ean onartutako Hondarribiko Barrualdea Eraberritzeko Planaren baitan, Rojas y Sandoval deritzan plaza egitea, hau da, Apezpiku plaza. Pedro Muguruza arkitektoak egin zuen proiektua eta 1944. urteko Irailaren 8an inauguratu zuten.\n2012-01-27 - Bidasoaldeko Efemerideak\nIrungo Sancho de Urdanibiako ospitale zaharra, 1848garren urtean kudeatzen zuen Urdanibia fundazioa, enbargatua izan zen, urte horretako Urtarrilaren 27an, gaur duela 164 urte. Jose Maria Endarak kudeatzen zuen fundazioa eta ospitalea.\n2012-01-26 - Bidasoaldeko Efemerideak\n1740ko Urtarrilaren 26an, Hondarribiko udalak Zumardia egitea agindu zuen, harresietatik 40 pausora, eta ate nagusitik 20 pausora gutxi gora behera. Bertan, udalak lizarrak landatu zituen, pasealeku bat sortzeko asmoz.\n2012-01-23 - Bidasoaldeko Efemerideak\n1895garren urteko Urtarrilaren 23a izan zen, Irunen farola bat, argi indarrarekin piztu zen lehenbiziko eguna. Egun hartan, udaletxeko argia, instalazio elektriko baten bidez piztu zen aurreneko aldiz, eta horretarako 237 000 pezta inbertitu zituen udalak.\n2012-01-20 - Bidasoaldeko Efemerideak\nDuela 62 urte pasa zen aurreneko aldiz Talgo motako trena Irun eta Hendaia geltokietatik. Talgo, Tren Articulado Ligero Goikoetxea Oriol deituratik eratorria da. Tren prototipo hura, Alejandro Goikoetxea disenatzaileak eta Jose Maria de Oriol enpresariak sortu zuten.\n2012-01-19 - Bidasoaldeko Efemerideak\n1900. urteko Urtarrilaren 19an, duela 102 urte, Josefa de Eguino irakaslea, udalak Martxin de Arzu kalean eraikitako Portua Auzoko Haur Eskolaren arduradun izendatu zuten.\n21012-01-18 - Bidasoaldeko Efemerideak\nHendaiako hiri erdiko San Bixente edo Bixintxo eliza 1598. urteko Urtarrilaren 18an hasi ziren eraikitzen. Halere, Hendaiarrek 35 urte eman zituzten karraskan, eliza berria lortu arte.\n2012-01-17 - Bidasoaldeko Efemerideak\n1964garren urteko Urtarrilaren 17an, Gipuzkoako diputazioak, interes historikoa eta artistikoa duten Gipuzkoako monumentu izendatu zuen, gaur egun Hotel Obispo-ren eraikina dena.\n2012-01-13 - Bidasoaldeko Efemerideak\n1958garren urteko Urtarrilaren 13an, New York-eko artzapezpikua Spellman kardenala, Irunen izan zen bisitan. Garai hartan, Ameriketako erlijio gizonik garrantzitsuenetakoa omen zen.\n2012-01-10 - Bidasoaldeko Efemerideak\nMendelu eta Amute arteko erreka zeharkatzeak, ez du beste munduko arazorik sortzen gaur egun, baina 1596garren urteko Urtarrilaren 10ean, Hondarribiko biztanleak oso kezkatuak agertu ziren, bi auzo hauen artean irekitako egurrezko zubi zaharra oso baldintza txarretan zegoelako.\n2012-01-09 - Bidasoaldeko Efemerideak\nXIVgarren mendetik aurrera, ahaleginak egin ziren Bidasoa ibaia nabigagarri izan zedin, Hondarribiko portuan, produktuen joan etorrietarako erabiltzeko.\n2012-01-05 - Bidasoaldeko Efemerideak\n1913garren urteko Urtarrilak 5aren goizaldean, Constantino Txikia izeneko arrantz ontzia hondoratu zen, Hondarribiko kaiara itzultzerakoan. Garai horretan, Hondarribira sartzeko barra gainditzea arriskutsua omen zen.\n2012-01-02 - Bidasoaldeko Efemerideak\nHendaiako itsas etorbidean, Kasino zaharretik, Dunbarrietarako bide erdian dagoen Les flots erresidentziak, 2007ko urtarrilaren 2an itxi zituen ateak behin betirako, 50 urtez, adin nagusiei zerbitzua eman ondoren.\n2011-12-16 - Bidasoaldeko efemerideak\n1978garren urteko Abenduaren 16an, Hondarribiko Santiagotxoko ermitako aldarean zegoen 80 zentimetroko egurrezko Santiago apostoluaren irudi bat lapurtu egin zuten.\n2011-12-15 - Bidasoaldeko efemerideak\nGaurko honetan, Irunera goaz. Bertako Zabaltza plazako kioskoa, 1903garren urtean eraiki zuten. Ehunka lagun bildu ziren bertan, urte hartako Abenduaren 15ean arratsaldez egin zuten inaugurazio ekitaldia ikustera.\n2011-12-14 - Bidasoaldeko efemerideak\nXVIIgarren mende hasieran, Hondarribian bizi izan zen elikagaien krisiaren aurrean, herrian bizi ziren kanpotarrak zehazteko errolda partziala egin zuten herriko gorbernadoreak aginduta.\n1. orria 2tik Ondorengoa


Basque Cybersecurity Day-ak Euskadin zibersegurtasunaren sektorea dinamizatzearen helburua bete du eta 1000 pertsona baino gehiago batu ditu - SPRI\nBasque Cybersecurity Day-ak Euskadin zibersegurtasunaren sektorea dinamizatzearen helburua bete du eta 1000 pertsona baino gehiago batu ditu\nJardunaldiak 8 nazionalitatetako 25 hizlari baino gehiago izan ditu\nJardunaldiak 8 nazionalitatetako 25 hizlari baino gehiago izan ditu2017ko irailean martxan jarri zenetik, Euskal Zibersegurtasun Zentroaren (BCSC sigla ingelesekin) helburuen artean, industrian zibersegurtasun neurriak aplikatzea egon da, Euskadiko enpresen zibersegurtasunaren heldutasun maila igotzeko, enpresak babestuago egon daitezen eta zibersegurtasuna abantaila konpetitiboa izan dadin. Horregatik, lehen urte honetan, gure lanaren zati handi bat, zibersegurtasun zerbitzuen eskatzaile eta eskaintzaileen arteko lotura izatera bideratu dugu, elkarrekin egin behar dugun bidea baita.\nBasque Cybersecurity Day-aren lehen edizioarekin, pausu handi bat eman da. Jardunaldiak 8 nazionalitatetako 25 hizlari baino gehiago izan ditu eta partaidetza aldetik arrakastatsua izan da 1000 lagun baino gehiago bilduz. Beraz, BCSCa Euskadiko Zibersegurtasunaren elkargune bezala finkatzea ahalbidetu du.\nJavier Diéguezek, Zibersegurtasun Euskal Zentroaren Zuzendariak, jardunaldia ireki zuen. Diéguezek balorean jarri zuen edizioak izan duen harrena onari esker, Basque Cybersecurity Day-a Estatu mailako hiru zibersegurtasun jardunaldi handienen artean dagoela. Eta horrek, euskal sektorea, heldua eta trebea izateaz gain hazten dagoela erakusten du.\nArantxa Tapiak, Ekonomiaren Garapena eta Azpiegitura Sailburuak, Diéguezen ostean jarraitu zuen Euskal Zibersegurtasun Zentroak bere lehen urtean egindako lana azpimarratuz. Zentroa FIRSTaren, zibersegurtasun arloko Gertakariei Erantzuna Emateko Taldeen Zentroen mundu mailako fororik handienaren, partaide bihurtu dela nabarmendu zuen. Era berean, BCSCa gobernuaren teknologia berriak bultzatzeko estrategiarekin bat egiten duela azaldu zuen, zentroak 4.0. industrian duen eginkizun esanguratsua azpimarratuz.\nSailburuak, BCSCak SPRIaren bitartez sustatzen dituen zibersegurtasun industriala bultzatzeko laguntzak, 60 enpresek jasotzen dituztelaren berri eman zuen. Proiektuak aurkezteko epea amaitu ez zelarik, laguntzak emateko deialdira zuzendutako 600.000 euroak agortu ziren. Beraz, euskal enpresek laguntza programarekin izandako harrera ona ikusita eta zibersegurtasun industrialeko neurrien ezarpena sustatzeko, Tapiak 2019ko aurrekontuetako milioi eta erdi euro inguru enpresetan zibersegurtasuna bultzatzeko erabiliko direla adierazi zuen.\nZibermehatxuak eta aukerak jardunaldiaren hasieraren ardatz izan ziren\nZentroaren ordezkariek eta ordezkari publikoek hitz egin ondoren, Mahir Nayfeh (Mckinseyko bazkidea) protagonista izan zen, Samuel Linaresek (Accenture) zuzendutako elkarrizketa formatuko keynotean. Bertan, maila enpresarial zein geopolitikoan, zibermehatxuen arazo globalaren egoerari buruz daukan ikuspegi pribilegiatua eman zuen. Esposizio-denbora eta arriskuak txikiagotzeko, zibermehatxuei modu eraginkorrean eta azkarrean erantzuteko garrantzia nabermendu zuen.\nOndoren, lehenengo mahai-ingurua, “Hornidura katea: ETEa begira puntuan”, Susana Asensiogatik (CCI) moderatua, non Iberdrola Distribución, Aernnova Aerospace, Irizar eMobility eta Siemens-Gamesa bezalako enpresa handietako ordezkariak izan ziren. Mahai-inguru honetan, ETEak zibergaizkileen jomugan izatearen inguruan hitz egin zen, eta nola honen bitartez enpresa handiagoak erasotzea bilatzen duten. Enpresa handiek bere zibersegurtasun-neurriak inplementatzen duten hornitzaileei gero eta gehiago eskatzen dietela agerira atera zen, honen kezka handienetako bat informazioa babestea baita. Horretarako ez dituzte soilik honen barne prozesuak aztertzen, baizik eta hornitzaileak ere.\nKolaborazio publiko-pribatua: eta eskaintzen dituen aukerek ere paper garrantzitsua izan zuten jardunaldiaren bigarren atalean. INCIBEk, Finnish Information Security Cluster-ak, ZIUR Fundazioak eta ECSOk parte hartu zuten. BCSCak adierazi zuen sektoreko aktore guztien kolaborazioa behar dela, zibersegurtasuneko Europako papera bultzatzeko, 500 zibersegurtasun-enpresa handienen %70ak bere egoitza Estatu Batuetan baitu. Hartarako, Europako merkatu bakarra eskatzeaz gain, hizlariek zibersegurtasuneko heziketaren alde apustu egiteko garrantzia seinalatu zuten, datozen urteetan profesional espezializatuen eskaria merkatuan altua izango baita.\nUrko Zurutuzak (Mondragon Unibertsitatea) moderatutako mahai-inguruak ekintzailetza digitalaren erronka aurkeztu zuen, mundu mailako erronka bat. Euskadi nazioartean ezaguna da honek duen berrikuntza ahalmenagatik, baina orain Estatu Batuek eta Israelek duten ekosistema teknologikoekiko mendekotasuna txikiagotzea bilatzen da. Zentzu honetan, Eusko Jaurlaritzako ordezkariek, Sonae Investment Management, Cluster IT Security Bayern eta Cylon-ek Euskadiko zibersegurtasunaren inguruko startup-en ekosistema sendoa nabarmendu zuten eta honek alde guztietatik sostengatzeko beharra: inbertsioa, merkatu sorkuntza eta tutoretza.\nCEO-aren zeregina, joerak eta herritargo digitala arratsaldeko ekitaldiaren ardatzak izan ziren\nEguerdiko etenaldiaren ondoren, Basque Cybersecurity Day-ra etorri zirenek arrisku enpresarialaren kudeaketa, Ceoaren ikuspegitik, ezagutu zuten Rosa Garcíaren (Siemens Espainiaren Zuzendaria) eskutik. Garcíak enpresen digitalizazio prozesua erabat positiboa dela konfirmatu zuen, baina baita informazioa babesten duten planekin eta negozioaren jarraitutasunarekin batera joatea beharrezkoa dela, digitalizazioarekin arriskuak handitzen baitira. Zentzu horretan, Rosa Garcíak datu adierazgarria azpimarratu zuen: arrakasta duten zibererasoen %80an jomuga langileak izaten dira, honek formatzea eta kontzientziatzea ezinbesteko bihurtuz.\nJoera mahai inguruan, Pablo García-Bringasek (Deusto-ko Unibertsitatea) moderatua, aurreko elkarrizketan tratatutako puntuetako bat berretsi zuen: maila guztietan inbertitzeko ezinbesteko apustua. Izan ere, hizlariek berriro seinalatu zituzten langileak ziberdelitugileen helburutzat, lan-ingurunean gailu elektroniko pertsonalaren erabilera gero eta ohikoagoa baita. Elkarrizketa honetan denek egin zuten bat esaldi batekin: zibersegurtasunera zuzendutako aurrekontua ezin da gastutzat hartu, baizik eta inbertsio bezala.\nJose de la Peñak (SIC aldizkaria) gidatutako “Herritartasun digitala: Gizarte ziberseguago baterantz?” mahai inguruak, teknologia modu egokian ez erabiltzearen ondorioez jardun zuen. Zentzu horretan, Eusko Jaurlaritzako Hezkuntza Saileko ordezkariak, Ertzaintzak, Estatuko Fiskaltza Nagusiak eta Psimebik berriz nabarmendu zuten hezkuntzan maila guztietan inbertitzeko garrantzia. Eta teknologia erabiliko duten gazteen gurasoen papera funtsezkoa dela gehitu zuten.\nEkitaldiaren itxiera Estefania Beltrán de Herediaren esku egon zen, Eusko Jaurlaritzako Segurtasun Sailburua, zeinek Euskal Zibersegurtasun Zentroko kideei ekitaldiaren antolakuntzagatik zoriondu egin zien. Gainera zibersegurtasuna gure herriarentzako ardura, betebehar eta garapen aukera dela berretsi zuen.\nEuskadi mundu mailako zibersegurtasun mapan kokatzeko bidearen hasiera\nEuskadiko enpresa-egiturak eta herritarrak zibersegurtasuna aplikatzeko beharraz gero eta kontzienteago dira. Momentuz, ardura sortzen duen gaia da eta zibersegurtasun neurriak aplikatzen hasi dira. Ildo horretatik jarraituz, BCSC eta CCI zentroek egindago Zibersegurtasun Industrialaren Ikerketaren arabera, industriaren sektoreko euskal enpresen % 85ek zibrsegurtasunera bideratutako giza baliabideak eta baliabide ekonomikoak handituko dituzte 2019an.\nEuskal Zibersegurtasun Zentrotik, Euskadi ziberseguruagoa izateko eta zibersegurtasunaren heldutasun-mailan erreferente izateko ekimenak egingo ditugu.


Pistoi Aire Konpresoreen Fabrika - Txina Pistoi Aire Konpresoreen Fabrikatzaileak, Hornitzaileak\nBM motako 2HP / 24L eta 50L zuzenean gidatutako aire konpresorea CE / UL ziurtagiriekin\nZuzenean gidatutako aire konpresorea aire depositua jartzen duen pistoi alternoko pistako ponparekin zuzenean konektatutako motorra da. Mota eramangarria da eta eramateko oso erraza da. Potentzia 0,75HP eta 3HP bitartekoa da, eta depositua 18litrotik 100litrora. Oso erabil daiteke etxeko lanetan, barruko eta kanpoko mugimendu lanetan, hala nola dekorazioan, iltzean, margotzean eta ihinztatzean, konpontzean eta abar.\nFL motako 2HP / 24L eta 50L zuzenean gidatutako aire konpresorea CE / UL ziurtagiriekin\nSilent Medical Lab Dental Oil Free Air Pump 550W 750W 1100W 1500W berria\nOlio gabeko aire bonba eramangarriak olio gabeko aire oso garbia eskaintzen du eta zarata 68 db baino txikiagoa da. Mantentze-lanen kostua txikia da eta bizitza luzea. Batez ere, tratamendu medikoetarako, laborategietarako eta arlo kimikoetarako eta abar erabiltzen da. Potentziak 550W, 750W, 1100W, 1500W dira eta edukiera tamaina desberdinekin bat egin daiteke.\nKalitate handiko 0.75HP ~ 30HP Burdinurtuzko Pistoizko Aire Ponpak Gerrikoak gidatutako Aire Konpresorearentzat\nPistoi alternoko aireko ponpak merkatuan ezagunak dira, prezio lehiakorra, energia-eraginkortasuna eta bizitza luzeagoa dutelako. Pistoi alternoko aireko ponpak burdinurtuzko karbono eta zilindroekin, aluminiozko edo burdinazko pistoi, aluminio edo burdinazko biela eta kalitate handiko pistoi eraztun eta errodamenduekin muntatzen dira. Serie honen aire-fluxua 60L / Min eta 4500L / min bitartekoa da. Eraikuntza sendoa duenez, tresna fidagarria, iraunkorra eta iraupen luzekoa da, kanpoko edo barruko lanetarako aproposa.


"Niretako lorategian izateko zuhaitz aproposena da" - - Guaixe.eus\n"Niretako lorategian izateko zuhaitz aproposena da"\nRebeka Mendoza 2020-01-10 11:31\nHarrigarria da olibondoak Sakanan topatzea, Olatzagutian adibidez, Urbasako magalean olibondoz inguratutako etxe bat dago. Bertan, Jose Migel Etxandia bizi da.\n1. Zenbat olibondo dituzu eta zergatik landatu zenituen olibondoak?\nZortzi olibondo ditut. Hosto iraunkorreko zuhaitzak etxean apaingarri bezala jartzeko nahi genituen eta olibondoak jartzea bururatu zitzaigun.\n2. Nondik ekarri zenituen olibondoak?\nTafallatik ekarri genituen. Bertatik handiak zirenean atera eta hemen birlandatu genituen.\n3. Orain dela zenbat urte birlandatu zenituen?\nOrain dela 15 urte. Baina zuhaitzek 200 urte inguru izango dituzte.\n4. Nola izan zen garraiatzeko prozesua?\nTafallan induskailu baten bidez atera genituen, gero trailer batekin hona ekartzeko. Hemen bitartean zuloak prest genituen beste induskailu batekin egindakoak eta etorri bezain laster birlandatu genituen. Prozesu hori egiteko zuhaitza guztiz kimatuta dago, bakarrik adar nagusiak uzten zaizkio. Prozesuan zehar zuhaitzak sufritu arren gero erraz berpizten da.\n5. Zer moduz moldatu ziren?\nZuhaitz espezie hau habitat guztietara ongi moldatzen da.\n6. Klima honetan ez al dute sufritzen?\nNeguan bakarrik. Elurrak haien adarrak puskatu ditzake, dena den, erne ibiltzen naiz eta makil batekin sobera duten elurra kentzen diet.\n7. Baten bat inoiz gaixotu da?\nEz. Gainera, ez mihurarik ez antzeko plagarik ez dute izan.\n8. Fruiturik ematen dute?\nBai, baina ez du pena merezi hartzea, oso txikiak dira. Lehen esan bezala apaingarri gisa erabiltzen ditugu, fruituari ez diogu kasurik egiten.\n9. Zenbat aldiz kimatzen dituzue?\nBi urtetan behin kimatzea gomendagarria da. Baina zuhaitzari eman nahi diozun formaren arabera gehiagotan kimatu dezakezu.\n10. Inoiz ureztatu dituzue?\nOso ur gutxi behar dute; agorrilean bakarrik, bero handia egiten duenean, ureztatzen ditugu.\n11. Ez zara damutzen olibondoak ekartzeaz?\nBatere. Oso esperientzia ona izaten ari da eta hauek baino handiagoak ekartzeko asmoa dut. Niretako lorategian izateko zuhaitz aproposena da, urte osoan berde dago, erabilerraza da eta beste landareekin ongi eramaten delako.


Osasuneko Sailburuak Arrasateko Debagoieneko Ospitalea handituko dutela iragarri du - Eusko Jaurlaritza - Euskadi.eus\nGotzone Sagardui Osasuneko Sailburuak, gaur, Debagoieneko ospitalean bertan, antzinako eraikina eraitsi eta aldameneko eraikina handitzeko 24 milioi euroko inbertsioa egingo dela iragarri du. Obra horien bidez, eguneko ospitale mediko-kirurgikoa handitu ahalko da, aparatu digestiboko unitate berria sortu endoskopien zerbitzuarekin, errehabilitazio-zerbitzu berria sortu eta ospitalearen barruan erresonantzia magnetikoaren areto bat sartu. Gainera, Arrasateko larrialdi-zerbitzurako oinarri berria egingo da, eta kanpo-kontsulten arloa handituko da.\nEra berean, eraikin berriak lurpeko aparkalekuak izango ditu, eta, haietan, 100 plaza inguru egongo dira. Behin-behinean, eraikuntza-lanek iraun bitartean, beste bi aparkaleku gaituko dira; haietako bat Arrasateko Udalak lagatako espazio batean.\nOsasuneko Sailburuak azaldu du beste urrats bat gehiago dela, Osakidetzak eskaintzen duen asistentzia sanitarioaren hobekuntzan, Debagoieneko eskualdean eta Gipuzkoan, oro har. Osasun Sailak (Osakidetza) lurraldean datozen urteotan egingo duen inbertsio handiaren balioa nabarmendu du Gotzone Sagarduik; hala, bere Sailaren 2021-2024 Esparru Estrategikoan jasotzen den konpromisoari erantzungo zaio, Osakidetzaren zentro eta egiturak hobetu, modernizatu eta egokitu egingo baitira, hurbileko arretan, kalitatekoan eta pertsona guztientzako irisgarrian aurrera egiten jarraitzeko.\nGotzone Sagardui Sailburuak aipatu du obra horien bidez, asistentzia hobetzeaz gainera, hiri-ingurunea ere hobetuko dela eta herritarren irisgarritasunerako bide emango dutela.\nMaria Ubarretxena Arrasateko alkateak azpimarratu du Arrasaten eta Debagoiena eskualdeko biztanle guztientzako osasun zerbitzu publiko, unibertsal eta kalitatezkoaren alde egindako apustuan aurrerapauso berri bat dela Eusko Jaurlaritzak burutu duena, Arrasateko Udalarekin lankidetza estuan: “are gehiago, Covid-19aren pandemiak inoiz baino argiago utzi du zerbitzu publikoen garrantzia. Sendo mantendu behar ditugu, azpiegitura egokiak eskaini eta gure langile publikoak zaindu. Profesionaltasuna da zerbitzua hobetzeko eta euskal gizartearen babesa izaten jarraitzeko gakoa. Azpiegitura berri hau martxan jartzea erronka handia da, baina baita onura nabarmena ere gure herritarrentzat”. Alkateak lankidetza estuan jarraitzeko borondatea eta egindako lanagatiko esker ona agertu dio Gotzone Sagardui Osasun Sailburuari.\nKomunikabideen aurreko agerraldia egin aurretik, lan-bilera bat egin dute, ospitalean, eta, hartan, María Ubarretxena Arrasateko alkateak, Rosa Pérez Osakidetzako zuzendari nagusiak, Nerea Urien Administrazio eta Finantziazio Sanitarioko sailburuordeak eta Luisa Diez Debagoieneko ESIko zuzendari kudeatzaileak ere parte hartu dute.\nDEBAGOIENEKO OSPITALEA ETA PARKINA HANDITZEA\nAntzinako eraikina eraisteko eta aldameneko eraikina handitzeko proiektua 2021eko amaieran hastea aurreikusten da, eta, gutxienez, lau urte iraungo dute obrek. Horretarako, 24 milioi euro bideratuko dira.\nEraikina handituz, eskualdeak eta Gipuzkoak dituzten beharrei erantzungo zaie, eta, horretarako, osasungintzako baliabide horri ospitaleko, lehen mailako arretako eta osasun mentaleko kontsulta gehiago eta larrialdietarako eremu bat gehituko zaizkio. 7.000 m2 izango dira: bi soto, beheko solairua eta lau garaiera. Aparkalekua eraikin berriko bi sotoetan egongo da, eta 100 plaza izango ditu.\nDebagoieneko ospitaleak osasungintza-zerbitzua 64.800 pertsonari eskaintzen diela gogorarazi behar da; pertsona horiek Bergara, Arrasate, Aretxabaleta, Elgeta, Angiozar, Antzuola, Oñati, Leintz-gatzaga, Eskoriatza eta Aramaioko bizilagunak dira.


Koldo Iturbek Esandakoaren harira - TosuBetirako - Hiruka.eus\nKoldo Iturbek Esandakoaren harira\nAskok kontrakoa pentsatuko badute ere, Getxoko populazioa 83.232tik 78.393ra jaitsi da azken hamar urteotan. Hala ere, agerikoa den legez, etxe kopuruak goraka jarraitzen du. Krisiak krisi, porlanak negozio izaten jarraitzen du batzuentzat, eta beraz, inoiz ez dute ulertuko etxebizitzaren arazoa hutsik dauden etxeak (Getxon 2023, Etxebizitza Behatokiaren arabera) jendeari prezio eskuragarrietan eskainiz konponduko dela, ez bizitzarik gabeko etxeen segida etenbakoa eraikiz.\nHAPOaren errebisioari dagokionean, gutako batzuok udalari aukera bat eman eta bertan parte hartu genuen, baina parte hartze lantaldearen erdiak baino gehiagok egin zuen bezala, guk ere planto egin genion. Andra Marin gehiago ez eraikitzearen alde geunden gehienok baina antza, aukera hori “ez zen posible”.\nIbarbengoako parkingak, udaletxeko Osoko Bilkuran %40aren babesa baino ez duenak, eta bere aurka 1000 lagun inguru bildu zituenak urtarrileko manifestazio anitzean (Getxoberrik, Getxotar guztiok ordaintzen dugun periodikoak, aipatu ere egin ez zuena) hainbat kezka sortu ditu:Ze zentzu dauka tren geltoki batek landa eremu baten? Zergatik ez da derrigorrezkoa den Ingurumen Eragin Txostena egin akuifero ugariko eremu baten?Zergatik da derrigorrezkoa parkinga eraikitzea geltokia zabaltzeko?Zertarako parkingaren inguruan dauden estarten zabalera handitzea?\nTosu Betirako elkarteko kideok,eztabaida publikoa antolatze aldera, Udaletxearekin harremanetan jarri ginen joan den ekainean, baina erantzunaren zain gaude oraindik.\nGure ustez, demokrazia baten, parkinga nahi dugun edo ez eztabaidatu eta erabakitzea posible izan beharko luke.\nEskerrik asko Aitor zure zutabea uzteagatik!\n(Koldo Iturbek joan den astean plazaraturiko zutabeari erantzuna da hau)


naiz: cartas - Ikasketak jokoan\nLanpostuak gero eta berrituagoak daude baina eskolak, tamalez, ez; izan ere, hezkuntza sistema zaharkituta dago. Eskolek aldaketak behar dituzte gaur egunera egokitzeko. Gauza jakina da, sistema honetan ez duela inporta ikasleak ikasitakoa, baizik eta atera duen nota; ondorioz, espero dezakeguna denboraldi labur baterako ikasten duten ikasleak dira.\nHezkuntza sistema ez da ona, tirita bat bezalakoa da, edukiak momentu batez burmuineko metategian gorde eta ahaztu. Ordutegiak nahiko astunak egiten dira, bereziki egunetako azkenengo orduak. Frogatuta dago nerabeen erloju biologikoa ezberdin funtzionatzen duela umeen eta helduekin konparatuta; beranduago doa lo egitera, beraz, beranduago esnatu behar da. Orduan, ez dauka zentzurik institutuetako ordutegia hain goiz hastea.\nLantegi batean bezala, guztia ia mekanikoki egiten dugu. Irakasleek antzinako erakusteko metodoak erabiltzen dituzte, gaur egun funtzionatzen ez dutenak. Laburbilduz, erakusteko metodoa hau da: zerbait azaldu eta ariketak egin. Hori behin eta berriro egiten dugu 160 egunez urtero, beste dinamika batzuk erabili ordez. Honek eragiten du ikasleak desmotibatuta egotea, ikasteko gogorik ez edukitzea eta ezer ez ikastea.\nBenetan gobernukoek hezi nahi gaituzte? Horrela ikusita badirudi ezetz, baina unibertsitatean irakaskuntza hobea da! Gobernukoen barruko gogoak azaleratzean esan zien: atera diru guztia ikasleei, 5.000 euro gutxienez.\nEz, ez zaie axola posiblea ez bada dirua kobratzea, DBH eta Batxillergoko azkenengo aldaketak apaingarriak dira, ez dute sistema zahartua aldatzen. Orain modan dago ordenagailuak gehitzea ikasketetan liburuen ordez. Azken batean, funtzio bera betetzen dute eta frogatuta dago ordenagailuekin ikasten duten ikasleek nota baxuagoak dituztela. Baina, aizue! Ondo geratzen dira ordenagailuak, ezta?\nEuskarari plaza berriak ireki eta erabilera zabaltzeko akuilu\nMaialen Briz Erdozia


Afrika Pirinioetan amaitzen da — Eibar.ORG | Eibarko peoria\nHemen zaude: Hasiera / Blogak / Amatiño / Afrika Pirinioetan amaitzen da\nAfrika Pirinioetan amaitzen da\nAmatiño 2014/04/21 22:35\nAfrikatik iritsi ohi zaigun haize bolada beroak ez du ekarri izaten sargoria bakarrik, baita Sahara basamortuko harearen arrastoak ere. Behar bada kale-bazterretan nekez igartzen diren zantzuak, baina mendi-tontorretako gailur zuriak nabarmen asko gorritzen dituztenak. Bistan da, Afrika Pirinioetan amaitzen da.\n“Afrika Pirinioetan hasten da” delako esaldia arrunt samarra izan zen XX. mendean, Espainia Europar Batasunean 1986an sartu arte edo bai behintzat. Jatorria nabarmen lehenagokoa da, ordea. Alexandre Dumas idazleak jarri omen zuen indarrean, nahiz bera jaio aurreko mendean Frantzian zabaltzen hasia izan. XIX. mendean erabat ezaguna zen Espainian bertan eta, Unamuno bilbotarraren kasuan (que inventen ellos) izan ezik, beti ere Europako estatu garatuen artean Espainia gutxietsi nahirik han-hemenka erabilia.\nJakina, dena ez zen gutxiespen soila, ezta asmakizun hutsa ere. Historia gogoratu besterik ez dago, eta edozenbat kultura eta ohitura-mota, García de Cortazar historialariari jaramonik egingo bazaio behinik behin.\nEz dut nik esango Afrika Pirinioetan hasten denik, baina bai, ostera, Afrika Pirinioetan amaitzen dela. Edo, beste modu batez esanda, Afrikatik etorri ohi den hego haizearen aztarrenak Pirinioetaraino heldu izaten direla, Aste Santu honetan bertan nabaritu izan denez.\nIzan ere, Afrikatik iritsi ohi zaigun haize bolada beroak ez du ekarri izaten sargoria bakarrik, baita Sahara basamortuko harearen arrastoak ere. Behar bada kale-bazterretan nekez igartzen diren zantzuak, baina mendi-tontorretako gailur zuriak nabarmen asko gorritzen dituztenak. Afrika Pirinioetan amaitzen da.\nZapatillaren "tutu" mitikoa, Aragoi eta Biarno arteko mugan. Argazki barreneko geruza gorrixka Afrikatik heldu ohi den harea besterik ez da.\nTutu berbera, udan. "Zapatilla" zaio izena, erdialdeko harkaitz galant horren itxurarengatik.